Jeremeia 16 (BCN) - Bible Society\nJeremeia 16 BCND\n1Daeth gair yr ARGLWYDD ataf: 2“Paid â chymryd iti wraig; na fydded i ti feibion na merched yn y lle hwn. 3Canys fel hyn y dywed yr ARGLWYDD am y bechgyn a'r genethod a enir yn y lle hwn, ac am y mamau a'u dwg hwy a'r hynafiaid a'u cenhedla yn y wlad hon: 4‘Byddant farw o angau dychrynllyd. Ni fydd galaru ar eu hôl ac ni chleddir hwy; byddant fel tail ar wyneb y tir. Fe'u lleddir gan gleddyf a newyn, a bydd eu celanedd yn ymborth i adar y nefoedd a bwystfilod gwyllt.’ 5Fel hyn y dywed yr ARGLWYDD: ‘Paid â mynd i dŷ galar, na mynd i alaru na chydymdeimlo, oherwydd cymerais ymaith fy heddwch oddi wrth y bobl hyn,’ medd yr ARGLWYDD, ‘a hefyd fy nghariad a'm tosturi. 6Byddant farw, yn fawr a bach, yn y wlad hon; ni chleddir mohonynt ac ni alerir amdanynt; ni fyddant yn anafu eu cyrff nac yn eillio'u pennau o'u plegid. 7Ni rennir bara16:7 Felly Groeg. Hebraeg, iddynt. galar i roi cysur iddynt am y marw, ac nid estynnir cwpan cysur am na thad na mam. 8Ac nid ei di i dŷ gwledd, i eistedd gyda hwy i fwyta ac yfed.’ ”\n9“Fel hyn y dywed ARGLWYDD y Lluoedd, Duw Israel:”\n“Yn y lle hwn, o flaen eich llygaid ac yn eich dyddiau,\nrwyf yn rhoi taw ar seiniau llawenydd a hapusrwydd,\nar lais priodfab a phriodferch.”\n10“Pan fynegi'r holl eiriau hyn i'r bobl, dywedant wrthyt, ‘Pam y llefarodd yr ARGLWYDD yr holl ddrwg mawr hwn yn ein herbyn? Beth yw ein trosedd? Pa bechod a wnaethom yn erbyn yr ARGLWYDD ein Duw?’ 11Dywed dithau wrthynt, ‘Oherwydd i'ch hynafiaid fy ngadael i,’ medd yr ARGLWYDD, ‘a rhodio ar ôl duwiau eraill, a'u gwasanaethu a'u haddoli, a'm gwrthod i, heb gadw fy nghyfraith. 12A gwnaethoch chwi yn waeth na'ch hynafiaid, gan rodio bob un yn ôl ystyfnigrwydd ei galon ddrygionus, heb wrando arnaf fi. 13Am hynny, fe'ch hyrddiaf chwi allan o'r wlad hon i wlad nad adwaenoch chwi na'ch hynafiaid; yno gwasanaethwch dduwiau eraill, ddydd a nos, oherwydd ni wnaf unrhyw ffafr â chwi.’\n14“Am hynny, y mae'r dyddiau ar ddod,” medd yr ARGLWYDD, “pryd na ddywedir mwyach, ‘Byw fyddo'r ARGLWYDD a ddygodd dylwyth Israel i fyny o wlad yr Aifft’, 15ond, ‘Byw fyddo'r ARGLWYDD a ddygodd dylwyth Israel o dir y gogledd, o'r holl wledydd lle gyrrodd hwy.’ Ac fe'u dychwelaf i'w gwlad, y wlad a roddais i'w hynafiaid.\n16“Yr wyf yn anfon am bysgotwyr lawer,” medd yr ARGLWYDD, “ac fe'u daliant. Wedi hynny anfonaf am helwyr lawer, ac fe'u heliant oddi ar bob mynydd a phob bryn, ac o holltau'r creigiau. 17Oherwydd y mae fy llygaid ar eu holl ffyrdd hwy; ni chuddiwyd hwy o'm gŵydd, ac nid yw eu drygioni wedi ei gelu o'm golwg. 18Yn gyntaf, mi dalaf yn ddwbl am eu drygioni a'u pechod, am iddynt halogi fy nhir â chelanedd eu duwiau ffiaidd; llanwodd eu ffieidd-dra fy etifeddiaeth.”\n19O ARGLWYDD, fy nerth a'm cadernid,\nfy noddfa mewn dydd o flinder,\natat ti y daw'r cenhedloedd, o gyrion pellaf byd, a dweud,\n“Diau i'n hynafiaid etifeddu celwydd,\noferedd, a phethau di-les.\n20A wna rhywun dduw iddo'i hun?\nNid yw'r rhain yn dduwiau.”\n21“Am hynny, wele, paraf iddynt wybod;\ny waith hon mi ddangosaf iddynt fy nerth a'm grym.\nA deallant mai'r ARGLWYDD yw fy enw.”


Blaenau Gwent CBC: Canlyniadau Results 2016\nCanlyniadau Results 2016\nY gwelliant yn parhau mewn canlyniadau TGAU\nMae'r canlyniadau darpariaethol o ysgolion Blaenau Gwent yn dangos bod cynnydd cyson yn parhau wrth godi safonau ar gyfnod allweddol 4.\nDengys y prif ddangosydd fod y gyfran o fyfyrwyr sy'n sicrhau 5 gradd A* - C yn cynnwys Mathemateg a Saesneg yn 50% (canlyniadau darpariaethol yn unig).\nDywedodd y Cynghorydd Steve Thomas, Arweinydd y Cyngor:\n"Mae'n dda llongyfarch ein pobl ifanc sydd wedi cyflawni yr adeg hon o'r flwyddyn ac nid yw 2016 yn eithriad. Un agwedd hanfodol ar gyfer y Cyngor eleni oedd profi gwytnwch a dangos nad rhywbeth unwaith yn unig oedd gwelliant sylweddol y llynedd i 47%, a helpodd weld yr Awdurdod yn symud allan o fesurau arbennig.\n"Mae'r canlyniadau hyn yn dystiolaeth y digwyddodd hyn ac mae'r gwelliant hwnnw yn amlwg yn symud ar i fyny a ddangosir amlycaf ym mherfformiad ysgolion unigol. Er enghraifft, mae canlyniadau Ysgol Sylfaen Brynmawr ar gyfer y prif fesur wedi gwella gan 15 pwynt canran ar y llynedd i 64.3% sy'n golygu ein canlyniadau TGAU gorau erioed. Gwelwyd hefyd welliant da yn Ysgol Uwchradd Abertyleri ac yn Ysgol Gyfun Tredegar. Mae angen i ni yn awr barhau'r gwelliant hwn i sicrhau fod ein holl ddysgwyr yn cael y cyfle gorau mewn bywyd."\nDywedodd Stephen Gillingham, Prif Gyfarwyddwr Corfforaethol y Cyngor:\n"Mae'n galonogol gweld safonau ar gyfer ein pobl ifanc yn parhau i wella a hoffwn longyfarch yr ysgolion hynny sydd wedi dangos gwelliant parhaus. Mae gennym ddisgwyliadau uchel o'n hysgolion a phobl ifanc Blaenau Gwent ac edrychwn ymlaen at adrodd gwelliant parhaus yn y blynyddoedd i ddod."\nYchwanegodd Lynette Jones, Cyfarwyddwr Corfforaethol Addysg:\n"Mae arweinwyr ein hysgolion yn gweithio'n galed i wella safonau ym Mlaenau Gwent ac mae canlyniadau eleni yn parhau i ddangos hyn. Mae'r Cyngor hefyd yn gweithio'n galed gydag ysgolion a'r gwasanaeth gwella ysgolion i wella safonau ymhellach ac mae'r ystod mesurau a roddwyd ar waith i godi perfformiad yn amlwg yn helpu i gyflawni hyn.\nCydnabyddir fod safonau'n parhau i wella ond cydnabyddir hefyd fod mwy o waith i'w wneud fel bod pob disgybl yn cyflawni popeth a allant yn ein gosodiadau dysgu ym Mlaenau Gwent. Bydd y Cyngor yn parhau i weithio gyda'n partneriaid gwella ysgolion ac ysgolion i gyflawni'r lefel hon ym mhob ysgol."\nYchwanegodd y Cynghorydd Keren Bender, Aelod Gweithredol Addysg:\n"Rwy'n llongyfarch ein holl ddysgwyr a gyflawnodd yn dda eleni am eu gwaith caled rhagorol. Rwyf hefyd yn llongyfarch yr ysgolion hynny, eu harweinwyr a'r staff sydd wedi helpu i gynyddu llwyddiant disgyblion yn sylweddol. Mae mwy o waith i gael ei wneud a byddwn yn parhau i gydweithio i gyflawni hyn ym mhob ysgol. Rwy'n hyderus fod gennym nawr y cryfder i barhau i adeiladu ar welliant cyffredinol Blaenau Gwent ym mlynyddoedd y dyfodol."


Rhowch rywbeth yn ôl ar ddydd Mawrth ‘Rhoi’ | Snowdonia Society\nPostiwyd 28 Tachwedd 2015 Categori: Cadwraeth, Codi arian, Gwirfoddoli, Newyddion, Ymgyrchoedd\nA ydych yn cael budd o olygfeydd gwych a gwylltineb Eryri?\nBeth am roi rhywbeth yn ôl drwy gyfrannu at Gymdeithas Eryri neu gymryd rhan yn ein dyddiau gwaith gwirfoddoli?\nMae Eryri’n wynebu bygythiadau i leoedd arbennig fel y Rhaeadr y Graig Lwyd a Ffos Anoddun a phroblemau cynyddol o sbwriel, ac angen eich help mwy nag erioed.\nYchwanegwch eich llais at y 4,500 o bobl sydd eisoes wedi llofnodi’r ddeiseb i amddiffyn Rhaeadr y Graig Lwyd a Ffos Anoddun. Neu ymuno â’n tîm ymroddedig o wirfoddolwyr i godi sbwriel, clirio Rhodendron a diogelu cynefinoedd hardd Eryri.\nMae Cymdeithas Eryri yn gweithio’n galed i gadw a diogelu eich Parc Cenedlaethol. Ymaelodwch nawr i gefnogi ein gwaith ac i roi rhywbeth yn ôl i Eryri.\nGwirfoddolwyr Capel Manor ar yr Wyddfa\nGwirfoddolwyr yn clirio sbwriel


Seminarau / Tiwtorialau 6 x dosbarth tiwtorial 2 awr\nAsesiad Semester Traethawd ffurfiannol (500 gair) 10%\nAsesiad Semester Adroddiad prosiect (1500 gair) 70%\nAsesiad Semester Cyflwyniad (5 munud) 20%\nAsesiad Ailsefyll Rhaid i fyfyrwyr wneud yr elfennau o'r asesiad sy'n cyfateb i'r rheiny a arweiniodd at fethu'r modiwl 100%\n3. Llunio damcaniaethau a chwestiynau ymchwil a chyflwyno dadleuon academaidd.\n4. Adnabod ffynonellau data ac adnoddau gwybodaeth priodol.\n5. Datblygu ymddygiad academaidd priodol (e.e. osgoi ymddwyn yn annheg).\n7. Arddangos hyfedredd sylfaenol wrth ddefnyddio cyfrifiadur\nBwriad y modiwl yw cyflwyno'r sgiliau allweddol sydd eu hangen ar gyfer gyrfa academaidd a phroffesiynol lwyddiannus megis rheoli amser, meddwl yn feirniadol a dysgu myfyriol. Agwedd bwysig ar y modiwl fydd cyflwyno ystod o bynciau ymchwil megis gwerthuso tsetunau, asesu data ansoddol a mesurol a chyfathrebu ar lafar, yn ysgrifenedig ac yn weledol. Cyflwynir cynnwys y modiwl drwy ystod o ffurfiau gan gynnwys darlithoedd, dosbarthiadau tiwtorial ac e-ddysgu.\nCyflwynir gwaith dysgu ffurfiol y modiwl drwy gyfres o ddarlithoedd a dosbarthiadau tiwtorial a fydd yn dysgu'r sgiliau ymchwil a chyfathrebu cyffredinol, gan roi enghreifftiau o ystod llawn o bynciau cyrsiau'r Sefydliad. Y nod yw annog trafod, cwestiynu a meddwl ymhlith y myfyrwyr. Bydd y pynciau ar gyfer y darlithoedd a'r dosbarthiadau tiwtorial hyn yn cynnwys (ond heb eu cyfyngu i'r canlynol)\nMeddwl yn feirniadol, rhesymu anwythol a chasgliadol\nTrafod a dadansoddi data\nBydd tiwtorialau grwp yn rhan ffurfiol o'r modiwl ac yn cynnig llwyfan ar gyfer asesu myfyrwyr a chynnig adborth ar sgiliau cyflwyno llafar ac ysgrifenedig.\nCyfathrebu Bydd myfyrwyr yn cael profiad o gyfathrebu ysgrifenedig a llafar, yn enwedig wrth ysgrifennu traethodau mewn sesiynau tiwtorial.\nDatblygu personol a chynllunio gyrfa Bydd myfyrwyr yn magu hyder yn eu sgiliau dadansoddi a deallusol, yn gwella eu sgiliau astudio ac yn yn meithrin y sgiliau sydd eu hangen i lwyddo yn y Brifysgol ac mewn gyrfa yn y dyfodol. Bydd Adolygu Cynnydd Academaidd a Phersonol yn rhan o'r modiwl hwn.\nDatrys Problemau Bydd myfyrwyr yn defnyddio dulliau a ddysgwyd mewn darlithoedd a dosbarthiadau tiwtorial i ddatrys problemau dadansoddi data a dehongli canlyniadau.\nGwaith Tim Bydd myfyrwyr yn gweithio mewn grwpiau yn ystod y dosbarthiadau tiwtorial ac yn cael eu hannog i wella eu sgiliau o weithio mewn tîm. Er nad asesir hyn yn ffurfiol, rhoddir adborth i bob myfyriwr.\nGwella dysgu a pherfformiad ei hun Drwy gydol y modiwl, anogir myfyrwyr i adnabod eu cryfderau a'u gwendidau personol o ran sgiliau astudio ac ymchwil a bydd deunyddiau ychwanegol ar gael i fyfyrwyr sy'n dymuno gwella gwendidau penodol ymhellach. Rhoddir adborth prydlon a manwl er mwyn rhoi'r cyfle i fyfyrwyr adolygu a monitro eu cynnydd a chynllunio i wella eu perfformiad personol. Er nad asesir hyn yn ffurfiol, rhoddir adborth am eu datblygiad i bob myfyriwr.\nRhifedd Bydd y modiwl yn cynnwys dosbarthiadau tiwtorial ar reoli data a dadansoddi a fydd yn canolbwyntio'n bennaf ar ddefnyddio gwybodaeth rifyddol a dehongli canlyniadau.\nSgiliau ymchwil Bydd myfyrwyr yn meithrin sgiliau ymchwilio testunau yn rhan o'r darlithoedd a'r dosbarthiadau tiwtorial ar gasglu a gwerthuso gwybodaeth. Byddant yn ymarfer y sgiliau hyn drwy asesiad ysgrifenedig. Bydd myfyrwyr hefyd yn cael profiad o resymu anwythol a chasgliadol, ffurfio damcaniaeth a dehongli data sylfaenol.\nTechnoleg Gwybodaeth Bydd technoleg gwybodaeth yn adnodd hanfodol ar gyfer holl agweddau'r cwrs ac erbyn diwedd y modiwl, bydd disgwyl i fyfyrwyr fod yn gyfarwydd â meddalwedd geirbrosesu, rheoli data a chyflwyno sylfaenol.


Sut i symud lluniau o'r Camera gofrestr i Album| Trosglwyddo lluniau i albwm\nBob tro y byddaf yn ceisio symud darlun o'r gofrestr Camera fy albwm newydd, ond mae copïau iddo. Ac wrth geisio dileu lluniau o fy gofrestr Camera gan eu bod yn yr albwm arall, mae'n dim ond rhoi imi yr opsiwn ei dileu ym mhobman. Sut nid yn unig gennyf yn yr albwm gwahanol?\nMewn gwirionedd, Dyma ddau atebion hawdd. Mae ateb 1 yn dweud wrthych sut i drosglwyddo lluniau o'r Camera y gofrestr i albwm arall heb unrhyw offeryn trydydd-parti. Gallwch llwyr ei wneud am ddim ar eich iPhone, iPod touch ac iPad. Fodd bynnag, os ydych chi'n dileu'r lluniau yn y gofrestr Camera, bydd lluniau un nad ydych wedi copïo yr albwm ei dileu hefyd. Mae ateb 2 yn cynnig cydymaith iTunes, sy'n gadael i chi symud mae eich lluniau yn eisiau o'r gofrestr Camera ar eich iPhone, iPad ac iPod touch i albwm hawdd. Ac yn bwysicach, mae'n galluogi chi ddileu'r ffotograffau mewn rhôl Camera gyda unrhyw effaith ar y rheini yn yr albwm.\nAteb 1: Symud lluniau o'r Camera y gofrestr i albwm uniongyrchol ar eich iDevice\nAteb 2: Symud lluniau o'r Camera y gofrestr i albwm gyda ôl TunesGo\nI symud y lluniau Camera y gofrestr i albwm, gallwch uniongyrchol wneud hynny ar eich iPhone, iPad ac iPod touch. Dilynwch y camau isod.\nFanteisio "Lluniau" ar eich iPhone, iPod touch neu iPad. Ddewis albwm presennol o dan llyfrgell ffotograffau. Neu gallwch greu albwm newydd ar eich iPhone, iPad neu iPod touch. Ar y gornel dde uchaf, cliciwch ar "Golygu". Ar y sgrin ganlynol, cliciwch ar "Ychwanegu". Enw eich albwm newydd a chlicio ar "Save". Wedyn, cliciwch "Gwneud".\nAgor yr albwm a cliciwch yr eicon ar y gornel dde uchaf. Yna, byddwch yn cael pedwar dewis. Dewis "Ychwanegu". Ar y sgrin ganlynol, cliciwch "Gofrestr Camera" i holl luniau yn dangos eich bod wedi cymryd. Sgroliwch i lawr i ddod o hyd i a gwirio eich lluniau yn eisiau. Wedyn, cliciwch "Gwneud" ar y gornel dde uchaf. Fel y gwelwch, mae lluniau ar gofrestr Camera yn symud i'r albwm. Dyna tiwtorial ar sut i allforio albwm lluniau Camera y gofrestr.\nNodyn: Gwnewch yn siŵr bod erioed Gallwch ddileu'r ffotograffau gwreiddiol yn y gofrestr Camera. Unwaith y byddwch yn dileu'r iddynt, bydd dileu lluniau un bod chi wedi symud i albwm hefyd.\nÔl TunesGo Wondershare (ar gyfer defnyddwyr Windows) neu Wondershare TunesGo Retro(Mac) (ar gyfer defnyddwyr Mac) yw'r cydymaith iTunes wedi'i chynllunio'n arbennig. Fe'i defnyddir i reoli cysylltiadau, lluniau, cerddoriaeth, fideos a SMS ar eich iPhone, iPad ac iPod touch.\nMae'r ddau fersiwn yn eich galluogi i trosglwyddo lluniau o gofrestr Camera a'u cadw yn albwm o dan llyfrgell ffotograffau. Ac yn bwysicach, pan y gwneir y trosglwyddiad, gallwch ddileu'r lluniau gwreiddiol ar gofrestr Camera. Ni fydd y lluniau yn yr albwm yn cael eu dileu.\nNodyn: TunesGo ôl yn gwbl gydnaws â holl ddyfeisiau Apple, gan gynnwys iPhone 5s, iPhone 5c, iPad mini, iPad â Retina arddangos ', mae iPod touch 5 ac iPod touch 4. Cliciwch Afal cefnogi dyfeisiau i gael mwy o wybodaeth.\nFe dangos i chi sut i allforio lluniau o iPad/iPhone/iPod touch gofrestr Camera ac arbed iddynt i albwm arall ar y cyfrifiadur Windows. Os ydych yn defnyddio gyfrifiadur Mac, dylech lawrlwytho fersiwn Mac a cymryd camau tebyg.\nCam 1. Cysylltu eich dyfais gyda PC ar ôl rhedeg y rhaglen hon\nAr y dechrau, rhedeg y rhaglen hon ar eich cyfrifiadur ar ôl ei osod. Cysylltu eich iPhone, iPod touch neu iPad i'ch cyfrifiadur drwy gebl USB. Unwaith y mae eich iPad/iPhone/iPod touch yn gysylltiedig, bydd y rhaglen hon yn canfod ei ar unwaith. Yna, byddwch yn cael y cyfnod cynradd.\nCam 2. Symud lluniau o'r Camera y gofrestr i albwm\nI allforio lluniau Camera y gofrestr yr albwm, gyntaf oll, mae angen i chi allforio lluniau hyn at eich cyfrifiadur. Yna, mewnforio yn ôl i albwm arall ar eich iPhone, iPod touch neu iPad.\nCliciwch y tab "Lluniau", yn y golofn ar y chwith.\nGwiriwch y gofrestr Camera a cliciwch "Allforio". Neu "Agored" yr albwm Camera y gofrestr a dewis eich lluniau yn eisiau, ac yna cliciwch "Allforio".\nYn y ffenestr porwr ffeil naid, dewiswch leoliad i arbed albwm Camera y gofrestr allforio neu lluniau Camera y gofrestr.\nYna, gadewch i ni symud delweddau o'r Camera y gofrestr i albwm arall.\nCliciwch ar "Ychwanegu" i greu albwm newydd ar eich iPhone, iPod touch neu iPad.\nAgor yr albwm. Yna cliciwch ar "Ychwanegu" eto.\nLlywiwch i'r lleoliad lle chi gadw'r gofrestr Camera albwm neu lluniau Camera y gofrestr.\nMewngludo gofrestr Camera neu ffotograffau i albwm.\nda iawn! Dyna y ffordd ynglŷn â sut i symud lluniau i albwm gwahanol ar iPhone, iPad ac iPod touch. Yn awr, gallwch ddileu'r ffotograffau hyn yn y gofrestr Camera i le. Agor y gofrestr Camera, a dewiswch y lluniau rydych chi am eu dileu. Wedyn, cliciwch "Dileu".\nAr ôl dileu, gallwch wirio eich bod yn cadw lluniau Camera y gofrestr albwm. Lluniau yn dal yno. Anhygoel, ynte? Ogystal â hyn, os ydych yn cael dau afal dyfeisiau, gallwch hefyd allforio y lluniau Camera y gofrestr o'r un ddyfais Apple i un arall.\nNodyn: Os yr ydych wedi colli eich iPhone, mae'r iPad ac iPod touch lluniau Camera y gofrestr neu llyfrgell ffotograffau, ac nad oes gennych gopi wrth gefn, arhoswch yn ddigyffro. Gallwch adferiad y lluniau hyn ar iPhone, mae'r iPad a'r iPod touch ddidrafferth.\nTiwtorialau fideo ar sut i symud lluniau o'r Camera y gofrestr i albwm arall\n> Adnoddau > Camera > sut i symud lluniau o'r Camera gofrestr i albwm


Ai Duw yw'r broblem? - BBC Cymru Fyw\nAi Duw yw'r broblem?\nA hithau'n agosàu at benwythnos y Pasg, ac yn sgil yr ymosodiadau erchyll ym Mrwsel wythnos yma, mae trafod crefydd i weld yn rywbeth amserol iawn.\nMae'r dramodydd a'r offeiriad Aled Jones Williams wedi cyhoeddi llyfr gyda Cynog Dafis, gyda'r teitl dadleuol 'Duw Yw'r Broblem'. Bu'n siarad gyda Cymru Fyw am ei berthynas â chrefydd:\nRecord dreisiol y crefyddau\nPam cyfrannu i lyfr hefo'r teitl 'Duw yw'r Broblem'? Nifer o bethau yn dod at ei gilydd yn bennaf - efallai, tri.\nDwi wedi blino ar safbwynt rhai gwleidyddion a chrefyddwyr blaenllaw sy'n mynnu mai camddehongliad o grefydd neilltuol yw'r trais sy'n cael ei gyflawni yn enw'r grefydd honno. Mae record dreisiol Cristnogaeth, Islam ac Iddewiaeth gynddrwg â'i gilydd.\nOnd nid camddehongliad mohono, a bod rhyw grefydd 'bur' i'w chael yn rhywle. Mae rhywbeth o fewn y crefyddau hyn - eu hysbryd dogmatig ar brydiau - sy'n medru arwain o dro i dro at drais. Ni ddylid cuddio rhag dweud hyn.\nGeraint Tudur: 'Os ydy crefydd wedi dod yn broblem, mae crefydd yn rhan o'r ateb'\nYn ystod fy nwy flynedd ar hugain fel offeiriad yn yr Eglwys yng Nghymru, bob Sul byddwn yn gweddïo dros y rhai oedd yn wael - a gwneud hynny yn raslon.\nNid am bobl hefo dos o annwyd ydw i'n sôn ond am rai oedd yn dioddef o afiechydon blin iawn. Buon nhw i gyd farw.\nPam? Cofeb dros-dro yn ardal Maelbeek ym Mrwsel yn dilyn yr ymosodiadau ar 22 Mawrth 2016\nWelais i erioed 'wyrth'. Hynny'n bennaf, mae'n debyg, a barodd i mi gwestiynu bodolaeth Duw Goruwchnaturiol oedd yn ymyrryd yn 'ei' greadigaeth.\nNid oedd 'esboniadau' fel: "mae Duw yn ateb gweddïau mewn ffyrdd annisgwyl" neu "dirgelwch yw popeth" neu "mae Duw yn y dioddef" yn tycio dim arna i.\nDod ar draws ddyfyniad o lyfr nodiadau'r athronydd Nietzsche: "Y mae ganddom gelfyddyd fel na byddom yn trengi o'r gwirionedd. Mae'r gwirionedd yn hyll." Y 'gwirionedd' yn y cyswllt yma yw ffeithiau sylfaenol, brwnt yn aml, ein bywydau: ein meidroldeb a'i oblygiadau.\nCrëwn y celfyddydau - llenyddiaeth, celf, cerddoriaeth - i drosgynnu, mynd uwchben, y ffeithiau a chanfod ystyron a phatrymau i'n byw. Nes i feddwl mai dyna yn y bôn yw crefydd: ffurf ar gelfyddyd, ffuglen achubol, storïau a adroddwyd drwy'r canrifoedd i geisio creu sens o ganol y ffeithiau.\nDiben cyfrannu i'r llyfr oedd ceisio dweud fod modd dirnad y crefyddol mewn ffordd arall: mai cynnyrch y dychymyg dynol ydyw. Mai cerddi enfawr yw pob un o'r crefyddau. Peintiadau sy'n chwilio am eglurder. Ac nad oes raid i neb ddewis rhwng anffyddiaeth neu geidwadaeth grefyddol, draddodiadol. Fod ffordd amgen o ddirnad y crefyddol ar gael. Dim byd yn newydd yn hyn, ond efallai nad yw wedi bod mor amlwg yng Nghymru ag y dylai.\nBwrw Golwg: Sgwrs gydag awduron 'Duw Yw'r Broblem'


SPCK Assemblies (Cymraeg) - Esblygiad, Gwyddoniaeth A Chrefydd\nEsblygiad, Gwyddoniaeth A Chrefydd\nAwyrennau papur a rhai meddyliau ar gyfer y Garawys\ngan The Revd John Challis\nCodi cwestiynau gyda’r myfyrwyr am esblygiad a’r modd mae gwyddoniaeth a chrefydd yn cymysgu.\nLlwythwch i lawr y gerddoriaeth ‘Fragile’ gan Sting (ar gyfer diweddu’r gwasanaeth).\nFe fydd arnoch chi angen darn arall o gerddoriaeth fyfyriol hefyd (ar gyfer yr ‘Amser i feddwl’).\nLluniwch awyren bapur ar ffurf silindr, fel a ganlyn:\nPlygwch stribed modfedd o led ar hyd ymyl hiraf dalen o bapur A4. Parhewch i blygu’r papur dros y stribed modfedd hwn nes bydd tua hanner y ddalen wedi ei chynnwys o fewn y plygiad modfedd.\nDewch â dwy ymyl fer y papur at ei gilydd i wneud siâp silindr (fe allech chi ddefnyddio tun ffa pob neu gawl yma neu rywbeth felly i’ch helpu i gael y siâp, os hoffech chi.) Fe ddylai un ymyl orgyffwrdd y llall tua 2 fodfedd dros ei gilydd.\nDefnyddiwch dâp gludiog clir i lynu’r ymylon ynghyd ar du mewn a thu allan y silindr.\nDaliwch y silindr papur gyda’r ymyl dew yn wynebu draw oddi wrthych chi, a thaflwch y silindr fel pêl-droed i wneud iddo hedfan.\nFe fydd arnoch chi angen dalen arall o bapur A4 hefyd, y byddwch chi’n ei blygu fel a ganlyn, wrth siarad yn nes ymlaen:\nMae diwinyddion a gwyddonwyr yn aml yn ceisio profi neu wrthbrofi bodolaeth Duw. Heddiw, mae gen i’r meitr (het) esgob yma (daliwch i fyny’r awyren bapur siâp silindr rydych chi wedi ei gwneud, sydd hefyd yn edrych yn debyg i benwisg esgob - meitr) i gynrychioli’r Eglwys, ac mae gen i ddalen o bapur A4 sy’n cynrychioli gwyddoniaeth.\nMae gwyddoniaeth a chrefydd yn aml yn ymddangos fel pe bydden nhw’n wrthgyferbyniol i’w gilydd.\nYn ddiweddar, fe glywais am wyddonydd yn holi pam nad yw anifeiliaid wedi esblygu fel eu bod yn gallu amddiffyn eu hunain rhag bodau dynol.\nRydyn ni i gyd yn meddwl bod esblygiad yn egluro sut mae bywyd ar y ddaear wedi datblygu o’r organebau cyntaf i fodau dynol. Ond pam nad yw anifeiliaid, yn ôl pob golwg, ddim wedi esblygu yn y fath fodd fel eu bod yn gallu amddiffyn eu hunain rhag bodau dynol?\nCymrwch, er enghraifft, y pysgodyn cyffredin penfras - cod. (Wrth i chi siarad, cymerwch eich dalen bapur A4 a’i blygu fel mae’n dangos uchod.) Mae dynoliaeth wedi llwyddo i ddifodi llawer o anifeiliaid oddi ar ein planed, Daear. O’r dodo i’r ych gwyllt (bison) yng Ngogledd Affrica, ac mae pryder y bydd y pysgodyn penfras yn diflannu hefyd. Mae gan anifeiliaid ffyrdd ardderchog o amddiffyn eu hunain rhag anifeiliaid eraill, ac mae’r rhain ambell dro’n gweithio yn ein herbyn ninnau hefyd. Ond fel mae’n ymddangos ein bod ni’n gallu goresgyn dulliau amddiffyn yr anifeiliaid, does gan yr anifeiliaid ddim modd o amddiffyn eu hunain rhagom ni.\nMae’r penfras yn bwyta ei ysglyfaeth ef ac rydyn ninnau’n bwyta’r penfras. A dyma sy’n ddiddorol, fel mae niferoedd y penfras yn gostwng mae ysglyfaeth y penfras - y bwyd mae’n ei fwyta - yn rhydd, ac felly’n gallu bwyta mwy a mwy o’i hoff fwyd yntau, sef malwod môr. Yn y can mlynedd diwethaf, mae’r falwen fôr wedi esblygu yn yr ardaloedd lle does dim llawer o’r penfras, ac mae ‘n amddiffyn ei hun gyda chragen lawer caletach. Sut bynnag, mewn llefydd lle mae digonedd o benfras, dyw’r falwen fôr ddim wedi gorfod datblygu’r math hwn o amddiffynfa.\nFelly, mae anifeiliaid yn esblygu, a hynny’n gyflym weithiau, ac eto dydyn nhw ddim yn esblygu yn ein herbyn ni. Dydw i ddim yn mynd i gynnig rheswm i chi, ond mae’n rhywbeth gwerth meddwl amdano.\nNawr, meddyliwch am y meitr esgob yma, pan oeddwn i’n ifanc fe dreuliais i wythnosau’n ceisio llunio’r awyren bapur ddelfrydol. Erbyn heddiw, mae gwyddonwyr wedi gallu datblygu awyren bapur ddelfrydol – ac mae’n gallu hedfan a hedfan. (Gadewch i’r meitr esgob sydd gennych chi hedfan uwchben eich cynulleidfa.)\nMae’r meitr esgob sydd, fel y dywedais i, yn cynrychioli’r eglwys hefyd yn awyren bapur.\nRydw i wedi plygu’r darn papur sydd gen i ac sydd, fel y dywedais i, yn cynrychioli gwyddoniaeth. Ond y cyfan sydd gen i yw rhywbeth fel hyn, dydw i ddim wedi gallu gwneud dim llawer ohono. Gwerth dim! Waeth i mi ei rwygo, am wn i! (Rhwygwch y papur plygedig lawr ei ganol ar ei hyd.)\nWrth i mi feddwl am esblygiad a gwyddoniaeth, rydw i hefyd yn meddwl am grefydd. Mae rhywbeth sy’n ymddangos yn werth dim, ac yn ymddangos fel pe byddai ddim yn mynd i lwyddo, yn aml yn gallu bod yn rhywbeth pwysig iawn. Weithiau, ni sydd ddim yn meddwl bod rhywbeth yn bosib.\nPan oedwn i’n ifanc doedd neb yn meddwl ei bod hi’n bosib plygu papur yn ei hanner fwy na saith gwaith. Mae’r myth hwnnw wedi ei wrthbrofi gan rywun yn America.\nYdi hi’n bosib plygu papur yn ei hanner fwy na saith gwaith?\nYdi hi’n bosib gwneud i silindr hedfan?\nPam nad yw anifeiliaid yn esblygu yn ein herbyn ni, fodau dynol?\n(Agorwch blygiadau’r papur rydych chi wedi ei rwygo. Ymysg y darnau, yr hyn ddylai fod gennych chi’n weddill yn eich llaw yw croes bapur maint A4.) Beth pe byddai’r hyn sy’n cael ei adrodd yn y Beibl yn iawn wedi’r cyfan?\nYdi hi’n bosib cymysgu gwyddoniaeth a chrefydd?\nChwaraewch gerddoriaeth a gadewch i’r myfyrwyr ystyried pethau’n dawel am foment.\nI ddiweddu’r gwasanaeth chwaraewch y gerddoriaeth ‘Fragile’ gan Sting (ar gael yn rhwydd i’w llwytho i lawr oddi ar y rhyngrwyd)\nDyddiad cyhoeddi: Chwefror 2013 Cyhoeddwyd gan SPCK, Llundain, UK.


Mae Prifysgol De Cymru (PDC) yn un o brifysgolion mwyaf cyffrous ac uchelgeisiol Prydain. Yn arloesol, yn ffyniannus ac yn gynaliadwy, rydym yn gweithio i adeiladu dyfodol gwell i'n myfyrwyr, ein cymunedau a'n partneriaid yn economaidd, yn gymdeithasol ac yn ddiwylliannol.\nMae PDC yn gosod ymgysylltu, cydweithio a gweithio mewn partneriaeth wrth galon popeth a wnawn, gan weithio ochr yn ochr â busnes, diwydiant, a’r economi gymdeithasol, i fynd i’r afael ag anghenion a nodwyd a chyflawni’r canlyniadau gorau i ddysgwyr a sefydliadau unigol. Rydym yn gweithio ar y cyd â diwydiant, gan ymchwilio ac arloesi i ymdrin â rhai o'r heriau byd-eang mwyaf, o ynni ac iechyd i ddiogelwch a chynaliadwyedd.\nMae PDC yn brifysgol â ffocws galwedigaethol, sy'n paratoi myfyrwyr i gefnogi diwydiannau allweddol nawr ac yn y dyfodol. Mae cyflogwyr yn gweithio'n agos gyda PDC i gyd-greu cwricwlwm sy'n cefnogi eu hanghenion yn y dyfodol. Mae hyn yn rhoi gweithlu medrus a pherthnasol iddynt y gallant ddibynnu arno, gyda nifer fawr o raddedigion yn dod o PDC a'n sefydliadau partner bob blwyddyn. Rydym yn cynhyrchu’r gweithlu y mae cyflogwyr yn dweud wrthym y maent ei eisiau a’i angen.\nRydym yn brifysgol amlddisgyblaethol gyda hanes cryf o safbwynt ein partneriaethau, ehangu mynediad, a llwyddiant myfyrwyr, gyda bron i hanner y myfyrwyr yn PDC yn dod o ardaloedd sydd o fewn dau gwintel isaf Mynegai Amddifadedd Lluosog Cymru (WIMD) – sy’n arwyddocaol uwch na'r cyfartaledd ar gyfer sefydliadau addysg uwch yng Nghymru a'r DU.\nGyda thri champws yng Nghaerdydd, Casnewydd a Phontypridd, rydym mewn lleoliad da i’n staff a’n myfyrwyr allu mwynhau popeth sydd gan Dde Cymru i’w gynnig. Rydym hefyd wedi darparu ystod o lwybrau astudio cynhwysol, gan gefnogi dysgu gydol oes ac opsiynau hyblyg ar gyfer ein myfyrwyr. Rydym yn gweithio’n agos gyda’n colegau partner, ac mae gennym ddau is-gwmni sy’n eiddo llwyr i PDC, sef Coleg Brenhinol Cerdd a Drama Cymru a Choleg Merthyr Tudful.\nPrifysgol Seiber y Flwyddyn am y drydedd flwyddyn\nDyfarnwyd £20 miliwn o gontractau addysg iechyd i ni\nCynhyrchu mwy o Brif Weithredwyr nag unrhyw brifysgol arall yng Nghymru\nEnwi myfyrwyr fel prif enillwyr gwobrau byd-eang\nDysgwch fwy am PDC


Cyngor Sir Ddinbych - Agenda item - DANGOSFWRDD YMDRECH CWSMERIAID\nDANGOSFWRDD YMDRECH CWSMERIAID\nMeeting of Pwyllgor Craffu Perfformiad, Dydd Iau, 27 Medi 2018 10.00 am (Item 6.)\nCynrychiolwyr gwasanaeth yn gallu cael gafael ar ddata is i lawr ac adnabod pa gynghorydd unigol o fewn eu Gwasanaeth oedd wedi delio â’r ymholiad ac wedi mynd i'r afael ag unrhyw achosion neu broblemau a godwyd gyda'r bwriad o wella'r gwasanaeth a gynigir yn y dyfodol.\nYn yr un modd gellir defnyddio'r adborth i adnabod arfer orau ac i gyfleu canmoliaeth a gwerthfawrogiad personol i gynghorwyr unigol;\n· ymgymryd i ymchwilio pam fod ymholiadau rhai aelodau etholedig yn dal i fod wedi cofrestru fel 'pinc' ar y system olrhain ymholiadau aelodau (EMMA)\n· cynghori er bod EMMA yn ffordd effeithiol o wirio cynnydd wrth ddelio ag ymholiadau, roedd yn bwysig fod swyddogion yn ymateb i ymholiadau trwy EMMA. Byddai’r system RhCC newydd yn cymryd lle EMMA ar gyfer ymholiadau aelodau;\n· cadarnhau fod yr holl ymholiadau sydd heb eu hateb eto ar EMMA yn cael eu hadrodd i UDA y Cyngor yn wythnosol;\n· mwy hyderus er mai'r nod yn yr hirdymor oedd cynyddu'r nifer o ryngweithiadau electronig gyda'r Cyngor oedd trwy'r wefan, nid oedd hynny’n golygu na fyddai preswylwyr ac ati yn gallu cysylltu â’r Cyngor dros y ffôn neu wyneb i wyneb os mai dyna yw eu dull o ddewis ar gyfer cyfathrebu. Trwy gynyddu cyfleoedd i breswylwyr ac eraill i gysylltu â’r Awdurdod yn electronig ar amser sydd yn gyfleus iddyn nhw byddai’r Cyngor yn gwneud defnydd mwy effeithiol o’i adnoddau h.y. rhyddhau cymhwysedd o fewn yr amgylcheddau ffôn a chysylltiad â chwsmeriaid i helpu'r rhai mwy diamddiffyn, a'r rheiny sydd angen cymorth i drafod â'r cyngor;\n· cynghori bod Adran Gwasanaethau i Gwsmeriaid y Cyngor yn cydymffurfio â holl Safonau'r Iaith Gymraeg a oedd yn berthnasol i'w wasanaethau;\n· cadarnhau bod Cymdeithas dros Reolwyr TG yn y sector gyhoeddus (SOCITIM) yn archwilio gwefan y Cyngor yn flynyddol ac o dan ei safonau mae wedi derbyn gradd sêr o 3 allan o 4 yn rheolaidd – Cyngor Dinas Caerdydd yw’r unig un yng Nghymru i gael gradd 4*.\nRheolwyd a gweinyddwyd gwefan Cyngor Sir Ddinbych gan dîm mewnol o swyddogion a heb brynu i mewn, ac felly roedd ffocws y Tîm yn barhaol ar wefan y Cyngor a gwasanaethau ar safleoedd micro y Cyngor;\n· cadarnhau bod preswylwyr, swyddogion a chynghorwyr yr un fath i gyd yn cael eu hadnabod fel cwsmeriaid wrth iddyn nhw wneud ymholiadau gyda’r Adran Gwasanaethau i Gwsmeriaid. Bydd y system RhCC newydd yn cyfeirio'r holl ymholiadau yn uniongyrchol i’r gwasanaethau perthnasol;\n· cydnabod bod preswylwyr yn aml yn mynd at aelodau etholedig gydag ymholiadau o ddydd i ddydd ac y byddai’n haws mynd i’r afael â nhw pe baent yn cysylltu â’r Cyngor yn uniongyrchol.\nMae gan yr Awdurdod bresenoldeb ar nifer o blatfformau cyfryngau cymdeithasol ac er na fyddai swyddogion yn chwilio am ymholiadau unigol wedi'u gadael ar safleoedd cyfryngau cymdeithasol, byddai aelodau etholedig yn gallu cyfeirio preswylwyr i’r platfformau hynny ar gyfer gwybodaeth gyffredinol, rhifau ffôn neu ddiweddariadau ar achosion ac ati; a\n· cynghorwyd fod trafodaethau yn cael eu cynnal ar hyn o bryd gyda TGCh a’r cwmni sydd yn gyfrifol am gyflenwi'r derfynellfa cofrestru ymwelwyr o'r enw 'Entrysign’ mewn derbynfeydd yn swyddfeydd y Cyngor er mwyn sicrhau fod y wybodaeth sy’n cael ei arddangos ar y terfynellfeydd yn gwbl ddwyieithog.\nWedi trafodaeth manwl dyma’r Pwyllgor yn:\n(i) yn ddarostyngedig i’r arsylwadau uchod a’r gweithredoedd â nodwyd uchod yn cael eu datblygu i dderbyn yr adroddiad; ac\n(ii) i ofyn bod adroddiad yn cael ei gyflwyno i'r Pwyllgor mewn deuddeg i bymtheg mis yn adolygu'r broses o weithredu'r System Rheoli Cysylltiadau Cwsmeriaid newydd a’i berfformiad mewn darparu gwasanaethau yn canolbwyntio ar gwsmeriaid sy’n effeithiol ac effeithlon yn unol â manyleb y cynnyrch a disgwyliadau'r Cyngor\nCustomer Effort Dashboard Report 270918, Eitem 6. PDF 285 KB\nCustomer Effort Dashboard Report 270918 - Apps, Eitem 6. PDF 384 KB


2021: Blwyddyn yn y Byd Chwaraeon yng Nghymru | Chwaraeon Cymru\n2021: Blwyddyn yn y Byd Chwaraeon yng Nghymru\nRoedd uchafbwyntiau, isafbwyntiau, arwyr newydd a hen ffyddloniaid yn y byd chwaraeon yng Nghymru yn 2021 - ond roedd y stori mewn gwirionedd yn ymwneud â goroesi.\nAc nid dim ond goroesiad y cryfaf, chwaith. Roedd goroesi fel rhywun brwd dros chwaraeon eleni yn ymwneud â gallu i addasu a gwytnwch.\nOs oeddech chi'n athletwr o Gymru’n ennill aur yn y Gemau Olympaidd fel y focswraig Lauren Price, neu'n rhywun eisiau mynd i nofio neu am gêm o bowls yn eich canolfan chwaraeon leol, penderfyniad a dyfalbarhad oedd yn bwysig.\nDaeth byw mewn pandemig yn ffordd o fyw yn 2021. Roedd rhaid i chi addasu a bod yn ddyfeisgar os oeddech chi eisiau aros ar y trywydd iawn.\nFe allem ni ddechrau gyda Lauren, a'i medal aur wych yn y bocsio yn y Gemau wedi’u gohirio yn Tokyo, ond efallai y dylai'r man cychwyn gwirioneddol ar gyfer chwaraeon yng Nghymru fod mewn gardd gefn fechan yn Sir Gaerwrangon.\nYno y treuliodd Matt Richards fisoedd cyn y Gemau Olympaidd mewn pwll padlo anferth a adeiladwyd gartref, gan nofio am oriau bob dydd.\nRoedd Matt a’i dad Simon wedi rigio llinyn bynji o amgylch gwasg yr arddegyn, ei folltio i’r wal gefn, a chreu melin gerdded ddyfeisgar.\nRoedd yn golygu y gallai ddal i nofio pan gaewyd yr holl byllau yn ystod y cyfnod clo. Athrylithgar. Pa well stori i grynhoi chwaraeon yn 2021?\nGwobr seren 19 oed Nofio Cymru oedd y fedal aur dros Brydain Fawr yn y ras gyfnewid dull rhydd 4 x 200m.\nOs oedd hynny'n anhygoel, efallai bod un o straeon mwyaf teimladwy'r flwyddyn wedi dod eiliadau ar ôl i'w dîm ennill.\nRoedd pedwar dyn wedi sefyll ar y podiwm, ond roedd pumed wedi ennill aur fel rhan o'r sgwad. Cyflwynwyd ei aur i Calum Jarvis, aelod o dîm Matt yn Nofio Cymru, gan y pedwar arall gefn llwyfan, a diolch byth, roedd camera yno i gofnodi’r foment.\nRoedd buddugoliaethau eraill i Gymru yn Tokyo, a rhywfaint o siom hefyd. Dyna natur chwaraeon.\nHwyliodd Hannah Mills ei ffordd i aur yn nosbarth 470 y merched, ochr yn ochr ag Eildh McIntyre. Roedd yn ail aur Olympaidd yn olynol i Hannah ac adlewyrchwyd ei statws yn y gamp yn ddiweddarach yn ystod y flwyddyn pan gafodd ei dewis yn Hwylwraig y Flwyddyn y Byd.\nOnd er mawr sioc i bawb, cafodd Jade Jones - a oedd yn ymgeisio am drydydd aur Olympaidd yn olynol – ei threchu yn y taekwondo ac ildiodd ei theitl Olympaidd.\nRoedd gofyn felly i Lauren Williams roi Cymru ar y map byd-eang drwy gipio arian, cyflawniad a ddathlodd yr ymladdwraig o’r Coed Duon ond gan gyfaddef “nad dyna’r lliw ddois i yma i’w ennill”.\nYmhlith enillwyr medalau eraill Cymru yn Tokyo roedd y feicwraig Elinor Barker, a gipiodd arian fel rhan o weithgaredd tîm y merched.\nAc nid hwnnw oedd ei diwrnod mwyaf cofiadwy yn 2021 hyd yn oed. Datgelodd yn ddiweddarach ei bod yn feichiog, a’i bod yn feichiog pan enillodd ei medal!\nCipiodd Tom Barras, a ddaeth i Gymru i astudio ym Mhrifysgol Caerdydd, fedal arian yn y rhwyfo yn y sgwlio i bedwarawdau, a chipiodd ei gyd-rwyfwyr o Gymru, Oliver Wynne-Griffith a Josh Bugajski, efydd yng nghriw wyth y dynion.\nO'r diwedd, cafodd Leah Wilkinson a Sarah Jones - sydd wedi treulio blynyddoedd yn lledaenu'r efengyl ar ran hoci Cymru yng Ngemau'r Gymanwlad – eu gwobrwyo ar lefel Olympaidd, gan ennill medal efydd gyda sgwad merched Prydain Fawr.\nJim Roberts ar waith yn Tokyo 2020 Llun: Megumi Masuda/World Wheelchair Rugby\nI Gymru, mae'r Gemau Paralympaidd fel rheol yn golygu Aled Sion Davies, ac fel rheol mae'n golygu aur. Chawsom ni mo’n siomi gan y seren taflu maen o Ben-y-bont ar Ogwr – enillodd ei drydydd teitl Paralympaidd yn olynol.\nOnd efallai bod hyd yn oed Aled wedi’i wthio i’r cysgodion ryw ychydig eleni, gan Jim Roberts. Y ffenomen rygbi cadair olwyn o’r Trallwng oedd arwr sgorio ceisiau ei dîm wrth i Brydain Fawr gipio’r aur am y tro cyntaf.\nCyhoeddodd Jim ei fod yn ymddeol ar ddiwedd 2021. Sôn am roi’r gorau iddi ar y brig!\nRoedd aur hefyd i Laura Sugar, yr athletwraig amldalentog a chwaraeai hoci i Gymru, cyn bod yn athletwraig trac a maes, ac wedyn troi at bara-ganŵio.\nEnillodd ei rownd derfynol sbrint KL3 i ymuno â Davies a Roberts fel pencampwyr Paralympaidd yn 2021.\nEnillwyd medalau Paralympaidd hefyd gan y chwaraewyr tennis bwrdd Paul Karabardak (arian ac efydd) a Tom Matthews (efydd), yn ogystal ag efydd i Holly Arnold (gwaywffon), Olivia Breen (naid hir), Harri Jenkins (100m) a Georgia Wilson (marchogaeth), a enillodd ddwy fedal efydd.\nRoedd Jasmine Joyce yn Tokyo hefyd gyda Thîm Prydain Fawr, ond er na enillodd fedal yn rygbi saith y merched, fe wnaeth ei champau yn sgorio ceisiau yn 2021 hi y chwaraewr rygbi mwyaf cyffrous yng Nghymru o bosib.\nMae hynny’n ddweud mawr o ystyried ei fod yn digwydd yn ystod blwyddyn pryd bu i dîm rygbi dynion Cymru ennill tlws y Chwe Gwlad - y cyntaf o dan arweiniad y prif hyfforddwr Wayne Pivac.\nCododd Alun Wyn Jones y tlws arian, a oedd mor agos i fod yn Gamp Lawn, oni bai fod y gêm olaf wedi mynd o’u gafael ym Mharis.\nWedyn cadarnhaodd Jones ei statws fel arwr i bobl Cymru drwy oresgyn ysgwydd wedi'i dadleoli i arwain Llewod Prydain ac Iwerddon yn Ne Affrica.\nDoedd dim prinder arweinwyr nodedig yng Nghymru yn 2021. O dan gapteiniaeth Sophie Ingle - enillydd trebl domestig gyda Chelsea – a’r rheolwr newydd Gemma Grainger, chwaraeodd tîm pêl droed merched Cymru yn eithriadol dda ac maent yn parhau i fod â chyfle realistig i gymhwyso am y tro cyntaf ar gyfer Cwpan y Byd.\nMae tîm pêl droed y dynion - o dan hyfforddiant Robert Page a chapteiniaeth Gareth Bale - mewn sefyllfa debyg hefyd gyda gêm ail gyfle i ddod ym mis Mawrth.\nGallant hefyd edrych yn ôl gyda chryn foddhad ar rowndiau terfynol yr Ewros eleni oedd wedi'u gohirio. Welsom ni mo stori dylwyth teg 2016 yn cael ei hailadrodd, ond fe ddaethant allan o’r grŵp - a rhoi atgofion gwych i ni, fel y fuddugoliaeth yn erbyn Twrci - cyn ildio i Ddenmarc.\nDechreuodd y flwyddyn gyda phencampwr byd newydd yng Nghymru wrth i Gerwyn Price gyrraedd y brig mewn dartiau proffesiynol a chafwyd llawenydd ganol haf i gefnogwyr criced Cymru pan enillodd Morgannwg Gwpan Undydd Brenhinol Llundain - tlws cyntaf y sir ers 17 o flynyddoedd.\nDaeth Joel Makin ymhlith 10 uchaf y byd fel chwaraewr sboncen gwrywaidd, gan ymuno â Tesni Evans yng ngêm y merched, cyrhaeddodd yr athletwr Jake Heyward rownd derfynol y 1500m Olympaidd, daeth y feicwraig Zoe Backstedt yn bencampwraig iau’r byd, a daeth Laura Daniels yn bencampwraig bowls dan do'r byd am yr eildro.\nI'r holl athletwyr yma o Gymru - ac eraill nad ydym wedi cofio amdanynt efallai – llongyfarchiadau mawr i chi a gobeithio y cewch chi flwyddyn newydd hapus iawn yn 2022.


Christmas Evans - Wicipedia\ngweinidog gyda'r Bedyddwyr ac un o bregethwyr enwocaf Cymru\nUn o bregethwyr mawr y Bedyddwyr oedd Christmas Evans (25 Rhagfyr 1766 - 19 Gorffennaf 1838).\n25 Rhagfyr 1766\n19 Gorffennaf 1838\nChristmas Evans (Delwedd o Gasgliad John Thomas, Llyfrgell Genedlaethol Cymru)\nCafodd ei eni mewn bwthyn bychan o'r enw Esgair Wen, yn Nyffryn Lynod nepell o bentref Tre-groes, plwyf Llandysul, Ceredigion.\nRoedd yn fab i Samuel a Joanna Evans. Crydd o Llangeler oedd ei dad a Joanna Lewis oedd ei fam. Bu farw ei dad ym 1775, pan oedd Evans tua 9 mlwydd oed gan adael y teulu mewn tlodi mawr. Symudodd i fyw gyda'i ewyrth ar ochr ei fam, James Lewis, Bwlchog, Llanfihangel-ar-arth. Dyn meddw ac angharedig oedd yr ewythr, a fu'n cam-drin ei nai mewn modd creulon. Arhosodd gydag ef, am y chwe blynedd. Ni chafodd gymaint â diwrnod o ysgol pan oedd yn blentyn, ac yr oedd yn ddwy ar bymtheg oed cyn cael cyfle i ddysgu darllen \nYmadawodd Evans a chartref ei ewyrth pan oedd yn 16 mlwydd oed ac aeth i weithio fel gwas ffarm. Un o'i gyflogwyr oedd Dafydd Dafis, Castell Hywel. O dan ddylanwad ei feistr cafodd tröedigaeth grefyddol. Ymunodd ag eglwys y Presbyteriaid Arminaidd yn Llwynrhydowen, lle dysgodd darllen y Gymraeg a'r Saesneg.\nYchydig wedi ymuno a chrefydd daeth awydd arno i ddechrau pregethu ac fe dderbyniwyd yn bregethwr lleyg pan oedd tua 19 oed. Aeth i ysgol ei feistr am gyfnod o chwe mis.\nTrwy golli gwaith a thalu am ei addysg achosodd cyfnod Evans yn yr ysgol straen ariannol. Penderfynodd mynd i Loegr, lle'r oedd cyflogau gwell ar gael, i chwilio am waith dros gyfnod y cynhaeaf fel y gallai fforddio dychwelyd i'r ysgol. Dioddefodd ymosodiad ffyrnig gan ladron wrth deithio. Trawodd un ef yn ei lygad chwith gyda darn o bren, gan achosi iddo golli'r golwg ynddo.\nWedi gwella o'i anafiadau dychwelodd i orllewin Cymru. Bu'n gweithio fel gwas ffarm yn Aberdyar ger Llanybydder. Daeth yn gyfeillgar a dyn o'r enw Mr Amos. Roedd Amos wedi symud o'r Presbyteriaid Arminaidd i'r Bedyddwyr, wedi trafodaethau efo Amos am y gwahaniaeth rhwng bedydd plentyn a bedydd oedolion benderfynodd Evans wneud yr un peth. Cafodd ei fedyddio yn Afon Dyar gan y Parch Timothy Thomas ym 1788.\nYm 1789 daeth rhai o Fedyddwyr y gogledd i gynulliad yr enwad a gynhaliwyd ym Maes-y-Berllan, Sir Frycheiniog. Roedd y gogleddwyr am gael cymorth gyda'r ymgyrch i gael gweinidogion ar rai o'u heglwysi newydd. Cytunodd Evans i fynd ar daith bregethu trwy Fôn ac Arfon. Derbyniodd wahoddiad i wasanaethu fel gweinidog eglwysi Bedyddwyr Llŷn. Cafodd ei ordeinio yn weinidog yn Salem, Ty'ndonnen, Botwnnog ym mis Awst 1789.\nDoedd dim llawer o raen ar bregethu Evans ar y pryd. Roedd yn dysgu ei bregethau ar ei gof ac yn eu llefaru ar dafod yn wreiddiol. Yn fuan yn ei yrfa yn Llŷn clywodd y Parch Robert Roberts, Clynnog yn pregethu mewn ffordd ddramatig, danllyd a byrfyfyr a phenderfynodd Evans i fabwysiadu'r arddull yna o bregethu. "Roedd y meddyliau ynof," meddai Evans, "ond Robert Roberts roes allwedd y level i mi."  Wedi newid ei arddull, daeth Evans yn un o bregethwyr mwyaf ei enwad yn y cyfnod. Ym 1972 cyhoeddodd y Parch Jubilee Young recordiad ohono'i hyn yn traddodi un o bregethau Christmas Evans gan ddefnyddio cyngor Evans ar sut i bregethu wrth ei draddodi.\nAr ôl ddwy flynedd yn Llŷn symudodd i Ynys Môn ym 1791 a bu'n byw yno ac yn pregethu ledled yr ynys am 35 mlynedd. Roedd yn gyfrifol am holl gapeli'r Bedyddwyr ar yr ynys am gyflog o £17 y flwyddyn (cyfwerth a gwerth llafur o tua £24,000 yn 2019 ). Bu'n fyw yn nhŷ capel, Capel Cildwrn yn Llangefni. Yn fuan ar ôl cyraedd Môn bu diwygiad ar yr ynys a arweiniwyd ganddo ef a'r pregethwr Calfinaidd poblogaidd John Elias. Rhwng 1795 a 1798 ceisiodd y Parch. J. R. Jones, Ramoth berswadio ei gyd Fedyddwyr o ddilysrwydd dysgeidiaeth Robert Sandeman ac Archibald McClean , ac ym 1798 cychwynnodd hollt ymhlith yr eglwysi. Am gyfnod denwyd Christmas Evans at y safbwyntiau hyn, ond fel y cyfaddefodd yn ddiweddarach, fe wnaeth barn Sandemanaidd yrru ei "ysbryd gweddi er iachawdwriaeth pechaduriaid" i ffwrdd. Ailddechreuodd ei uniongrededd, a daeth yn ffigwr canolog ym mudiad Bedyddwyr yn Ynys Môn.\nYng nghanol y 1820au ac yntau'n tynnu at 60 mlwydd oed roedd Evans yn ddechrau llesgau oherwydd ei flynyddoedd o deithio i bregethu. O herwydd ei lafur a diwygiadau crefyddol, cynyddodd nifer achosion y Bedyddwyr, ond ef oedd yr unig weinidog o hyd. Ceisiodd cael rhai o'r capeli cangen ffurfio yn eglwysi ar wahân. Gwrthododd rhai o'r capeli i wneud hynny. Cytunodd rhai i wneud ond yn gwahodd dynion roedd Evans yn anghymeradwyo i fod yn weinidogion arnynt. Achosodd hyn drwgdeimlad a hyd yn oed bygythiadau i fynd ag Evans i'r llys. Ar ben hyn bu farw ei wraig a chafodd waeledd a effeithiodd ar olwg ei lygad da. Gan hynny penderfynodd ymadael a'r ynys.\nYm 1826 derbyniodd galwad i fod yn weinidog ar Fedyddwyr cylch Caerffili gan aros yno am ddwy flynedd cyn symud i Gaerdydd. Bu yng Nghaerdydd o 1828 i 1832. Roedd gan Eglwys y Bedyddwyr Caerdydd cyfansoddiad democrataidd, lle'r oedd yr aelodau a'r blaenoriaid yn gyfrifol am nifer o bethau roedd Evans yn credu dylai bod o dan awdurdod y gweinidog yn unig. Doedd ei gyfnod yno ddim yn un hapus. Caernarfon oedd ei ofalaeth olaf o 1832 hyd ei farwolaeth.\nCyfansoddodd nifer o emynau adnabyddus, e.e. "Dwy fflam ar ben Calfaria" a "Rhwn sy'n gyrru'r mellt i hedeg".\nOherwydd ei niferus gofidiau a'i gyfamodau gyda Duw i ddod trwyddynt, fel gwnaeth Cristion, prif gymeriad Taith y Pererin; gelwir Evans yn 'Bunyan Cymru' ar ôl y pregethwr enwog ac awdur y llyfr John Bunyan.\nBu Evans yn briod ddwywaith ei wraig gyntaf oedd Catherine Jones, aelod o'i gynulleidfa yn Salem, Ty'ndonnen, bu iddynt briodi ym 1789 a bu hi farw ym 1823. Roedd ei ail wraig, Mary Jones, yn arfer gweithio fel morwyn iddo yn Llangefni. Bu iddynt briodi ym 1828  ar ôl iddi hi fynd gydag ef i Gaerffili. Ni fu plant o'r naill briodas na'r llall.\nCapel Bethesda Abertawe lle claddwyd Evans\nYm mis Ebrill 1838 derbyniodd capel Bedyddwyr Caernarfon rhybudd i dalu dyled o £300 oedd wedi ei godi am waith adfer. Heb ddigon o adnoddau gan y capel i wneud hynny aeth Evans ar daith bregethu hir trwy Gymru er mwyn ceisio codi'r arian. Ar ôl teithio am dros ddeufis pregethodd yn Abertawe ar 15 Gorffennaf. Tariwyd ef yn wael gyda erysipelas  ar ôl y gwasanaeth, a bu dim modd iddo barhau a'r daith. Arhosodd yn Abertawe yng nghartref y Parch Daniel Davies (y dyn dall) lle fu farw pedwar diwrnod yn ddiweddarach. Claddwyd ei weddillion ym mynwent Capel Bethesda, Abertawe.\nCeir cofiannau iddo gan E.P. Hood (1881) a B.A. Ramsbottom (1985).\nCofiant, neu, Hanes bywyd y diweddar Barch. Christmas Evans (1839) (gan W. Morgan, Caergybi), 1839\nMemoir of the life, labors and extensive usefulness of the Rev. Christmas Evans : a distinguished minister of the Baptist denomination in Wales gan David Phillips Copi ar Internet Archive\nSermons & Memoir of Christmas Evans gan Joseph Cross, (1851); Copi ar Internet Archive\nChristmas Evans : the preacher of Wild Wales, his country, his times and his contemporaries Paxton Hood Copi ar Internet archive\nGweithiau y Parch. Christmas Evans (Caernarfon 1898), tair cyfrol dan olygiaeth Owen Davies (Gwenlyn Evans, Caernarfon, 1898);\nChristmas Evans (Llandysul 1938) gan J. T. Jones (Gwasg Gorner, 1938);\n↑ 1.0 1.1 Jones, J. T., (1953). EVANS, CHRISTMAS (1766 - 1838), gweinidog gyda'r Bedyddwyr ac un o bregethwyr enwocaf Cymru. Y Bywgraffiadur Cymreig. Adferwyd 22 Gor 2020\n↑ Shenton, Tim . "1", Christmas Evans - The life and times of the one-eyed preacher of Wales (Clawr caled) (yn Saesneg), Evangelical Press, tud. 44-45. ISBN 0-85234-483-X .\n↑ 3.0 3.1 3.2 Tout, T., & Jones, R. (2004, September 23). Evans, Christmas (1766–1838), Baptist minister. Oxford Dictionary of National Biography. adalwyd 22 Gorffennaf 2020\n↑ 4.0 4.1 Seren yr ysgol Sul; Cyf. 1 rhif. 1 - Ionawr 1895. Hen Gewri Pulpud y Bedyddwyr Rhif 1 – Christmas Evans adalwyd 22 gorffennaf 2020\n↑ Cross, Joseph (1851); Sermons & Memoir of Christmas Evans, Philadelphia : W.A. Leary tud 19 adalwyd 22 Gorffennaf 2020\n↑ Owens, B. G., (1953). THOMAS, TIMOTHY, I (1720-1768),), o'r Maesisaf, Pencarreg (Caerfyrddin), gweinidog y Bedyddwyr ac awdur. Y Bywgraffiadur Cymreig. Adferwyd 22 Gor 2020\n↑ Y Traethodydd Cyf. CLV (652-655), 2000; Perfformio o’r Pulpud: Rhagarweiniad i'r maes adalwyd 22 Gorffennaf 2020\n↑ Y Geninen Cyf. XII rhif. 2 - Ebrill 1894 Y DIWYGIAD METHODISTAIDD YN EI GYSYLLTIADAU CYFFEEDINOL A LLENYDDOL. ii. adalwyd 22 Gorffennaf 2020\n↑ Jubilee Young Pregeth Christmas Evans 1766 Decca Qualitone DAF 212 adalwyd 22 Gorffennaf 2020\n↑ 11.0 11.1 Yr Hauwr; Cyf. XIV rhif. 226 - Medi 1908: "Cyfammodau" Christmas Evans adalwyd 22 Gorffennaf 2020\n↑ Cross, Joseph (1851); Sermons & Memoir of Christmas Evans, Philadelphia : W.A. Leary tud 33 adalwyd 22 Gorffennaf 2020\n↑ Family Search Christmas Evans Wales, Glamorganshire, Parish Registers, 1538-1912 adalwyd 22 Gorffennaf 2020\n↑ Rare diseases - erysipelas adalwyd 22 Gorffennaf 2020\n↑ Seren Gomer cŷf. XXI - Rhif. 275 - Awst 1838 Marwolaeth y Parch Christmas Evans adalwyd 22 Gorffennaf 2020\n↑ Find A grave Chrismas Evans adalwyd 22 Gorffennaf 2020\n(Saesneg) Christmas Evans Archifwyd 2005-04-04 yn y Peiriant Wayback.\nWedi dod o "https://cy.wikipedia.org/w/index.php?title=Christmas_Evans&oldid=11012975"\nLast edited on 14 Rhagfyr 2021, at 14:32\nNewidiwyd y dudalen hon ddiwethaf ar 14 Rhagfyr 2021, am 14:32.


4 Awgrymiadau I Gadw Mewn Meddwl Wrth Gyrchu Ar-lein B2B Marketp - Newyddion - Longjiang Circuit International Limited\n4 Awgrym i gadw mewn meddwl wrth gyrchu o B2B Marketp Ar-lein\nMae cyrchu wedi cael ei ystyried yn bennaf ar gyfle arbed costau. Gyda marchnadoedd ar-lein yn rhoi golwg ar orsaf y we, mae prynwyr yn cael eu cyfarparu'n well i ddelio'n uniongyrchol â gweithgynhyrchwyr ledled y byd. Er hynny, mae prynwyr yn awyddus i archwilio'r llu o opsiynau sydd ar gael yn cael eu dal yn ôl gan ofn risg gynhenid sy'n dod â thiriogaeth pob trafodyn ar-lein. Nid yw'r rhan fwyaf o brynwyr hefyd yn gwybod ble i a sut i ddechrau.\nDyma beth i'w gadw mewn cof wrth gyrchu o farchnadoedd ar-lein:\nPeidiwch â chodi'r cae chwarae - Mae prynwyr sy'n cyd-fynd â'r syniad o ddod o hyd i farchnadoedd ar-lein yn chwilio am gyflenwyr byd-eang ar hap. Gallai'r chwiliadau hap hyn chwythu'r canlyniadau a ddymunir. Fodd bynnag, mae hygrededd yn parhau i fod yn y cwestiwn miliwn o ddoler. Dyna pam, rydym yn argymell defnyddio marchnad ar-lein honedig sy'n wirioneddol gynnig ystod eang o ddewis, cynhyrchion neu gyflenwyr.\nNegodi cytundeb teg - Mae cytundebau busnes yn brin sefyllfaoedd ennill-ennill. Fel prynwr, mae'ch ffocws ar sicrhau eich bod yn cael gwerth da am eich arian. Yn enwedig gan y bydd y cynhyrchion sy'n dod yn cael eu hailwerthu. Mae marchnadoedd ar-lein yn ei gwneud yn anodd iawn dod o hyd i allforiwr sy'n cwrdd â'ch anghenion. Mae marchnadoedd ar-lein hefyd yn eich galluogi i gyfathrebu, trafod a chysylltu agosach yn gyflymach mewn un lle.\nCadwch dwyllwyr ar y bae - Gall gweithio ar fargen busnes gydag allforiwr filoedd o filltiroedd i ffwrdd fod yn ddychrynllyd. Yr ydych yn poeni'n gyson am ansawdd y cynhyrchion rydych chi'n eu cael. Yn aml, mae allforwyr yn galw am daliad rhannol. Am orchymyn bach, mae taliad llawn yn orfodol. Felly sut ydych chi'n sicrhau bod eich buddsoddiad yn ddiogel? Mae marchnadoedd ar-lein yn ymgymryd â gwiriadau i allforwyr chwyn sy'n agored i fod yn dwyllodrus. Mae nifer o farchnadoedd ar-lein yn ei gwneud hi'n orfodol i allforwyr anfon dogfennau a ryddhawyd gan y pwyllgorau / cymdeithasau allforio priodol. Gallai prynwyr hefyd ddewis ymgymryd â delio â chyflenwyr dilys yn unig.\nGoresgyn rhwystrau iaith - Mae marchnadoedd ar-lein yn agored i allforwyr o unrhyw ran o'r byd. Nid oes rhwystr daearyddol yn bodoli. Felly mae'r rhwystr iaith yn rhwym i fodoli. Er bod canfyddiad bod cyfathrebu gydag allforwyr o wledydd nad ydynt yn siarad Saesneg yn anodd iawn, efallai y bydd yr achlysuron ychydig ac yn bell oddi wrth y gwir. Er mwyn osgoi cymhlethdodau cyfathrebu mewn Saesneg syml, plaen.\nPâr o: Pum Dull Triniaeth Arwyneb ar gyfer Alwminiwm PCB\nNesaf: 5 awgrymiadau i ddiogelu eich hun fel prynwr


2 Brenhinoedd 13 BWM - Yn y drydedd flwyddyn ar hugain i Joas - Bible Gateway\n2 Brenhinoedd 122 Brenhinoedd 14\n2 Brenhinoedd 13 Beibl William Morgan (BWM)\n13 Yn y drydedd flwyddyn ar hugain i Joas mab Ahaseia brenin Jwda, y teyrnasodd Joahas mab Jehu ar Israel yn Samaria, a dwy flynedd ar bymtheg y teyrnasodd efe. 2 Ac efe a wnaeth yr hyn oedd ddrwg yng ngolwg yr Arglwydd, ac a rodiodd ar ôl pechodau Jeroboam mab Nebat, yr hwn a wnaeth i Israel bechu; ni throdd oddi wrthynt hwy.\n3 A digofaint yr Arglwydd a lidiodd yn erbyn Israel; ac efe a’u rhoddodd hwynt yn llaw Hasael brenin Syria, ac yn llaw Benhadad mab Hasael, eu holl ddyddiau hwynt. 4 A Joahas a erfyniodd ar yr Arglwydd, a gwrandawodd yr Arglwydd arno ef; oherwydd iddo ganfod gorthrymder Israel, canys brenin Syria a’u gorthrymai hwynt. 5 (A’r Arglwydd a roddodd achubwr i Israel, fel yr aethant oddi tan law y Syriaid: a meibion Israel a drigasant yn eu pebyll fel cynt. 6 Eto ni throesant hwy oddi wrth bechodau tŷ Jeroboam, yr hwn a wnaeth i Israel bechu, eithr rhodiasant ynddynt hwy: a’r llwyn hefyd a safai yn Samaria.) 7 Ac ni adawodd efe i Joahas o’r bobl, ond deg a deugain o wŷr meirch, a deg cerbyd, a deng mil o wŷr traed: oherwydd brenin Syria a’u dinistriasai hwynt, ac a’u gwnaethai hwynt fel llwch wrth ddyrnu.\n8 A’r rhan arall o hanes Joahas, a’r hyn oll a wnaeth efe, a’i gadernid, onid ydynt hwy yn ysgrifenedig yn llyfr cronicl brenhinoedd Israel? 9 A Joahas a hunodd gyda’i dadau, a chladdasant ef yn Samaria, a Joas ei fab a deyrnasodd yn ei le ef.\n10 Yn y ddwyfed flwyddyn ar bymtheg ar hugain i Joas brenin Jwda, y teyrnasodd Joas mab Joahas ar Israel yn Samaria: un flynedd ar bymtheg y teyrnasodd efe. 11 Ac efe a wnaeth yr hyn oedd ddrwg yng ngolwg yr Arglwydd: ni throdd efe oddi wrth holl bechodau Jeroboam mab Nebat, yr hwn a wnaeth i Israel bechu; eithr efe a rodiodd ynddynt. 12 A’r rhan arall o hanes Joas, a’r hyn oll a wnaeth efe, a’i gadernid, trwy yr hwn yr ymladdodd efe ag Amaseia brenin Jwda, onid ydynt hwy yn ysgrifenedig yn llyfr cronicl brenhinoedd Israel? 13 A Joas a hunodd gyda’i dadau, a Jeroboam a eisteddodd ar ei deyrngadair ef: a Joas a gladdwyd yn Samaria gyda brenhinoedd Israel.\n14 Ac yr oedd Eliseus yn glaf o’r clefyd y bu efe farw ohono: a Joas brenin Israel a ddaeth i waered ato ef, ac a wylodd ar ei wyneb ef, ac a ddywedodd, O fy nhad, fy nhad, cerbyd Israel, a’i farchogion. 15 Ac Eliseus a ddywedodd wrtho ef, Cymer fwa a saethau. Ac efe a gymerth fwa a saethau. 16 Ac efe a ddywedodd wrth frenin Israel, Dod dy law ar y bwa. Ac efe a roddodd ei law: ac Eliseus a osododd ei ddwylo ar ddwylo’r brenin. 17 Ac efe a ddywedodd, Agor y ffenestr tua’r dwyrain. Yntau a’i hagorodd. Yna y dywedodd Eliseus, Saetha. Ac efe a saethodd. Dywedodd yntau, Saeth ymwared yr Arglwydd, a saeth ymwared rhag Syria; a thi a drewi y Syriaid yn Affec, nes eu difa hwynt. 18 Hefyd efe a ddywedodd, Cymer y saethau. Ac efe a’u cymerodd. Ac efe a ddywedodd wrth frenin Israel, Taro y ddaear. Ac efe a drawodd dair gwaith, ac a beidiodd. 19 A gŵr Duw a ddigiodd wrtho ef, ac a ddywedodd, Dylesit daro bump neu chwech o weithiau, yna y trawsit Syria nes ei difa: ac yn awr tair gwaith y trewi Syria.\n20 Ac Eliseus a fu farw, a hwy a’i claddasant ef. A minteioedd y Moabiaid a ddaethant i’r wlad y flwyddyn honno. 21 A phan oeddynt hwy yn claddu gŵr, wele, hwy a ganfuant dorf, ac a fwriasant y gŵr i feddrod Eliseus. A phan aeth y gŵr i lawr a chyffwrdd ag esgyrn Eliseus, efe a ddadebrodd, ac a gyfododd ar ei draed.\n22 A Hasael brenin Syria a orthrymodd Israel holl ddyddiau Joahas. 23 A’r Arglwydd a drugarhaodd wrthynt hwy, ac a dosturiodd wrthynt hwy, ac a drodd atynt hwy, er mwyn ei gyfamod ag Abraham, Isaac, a Jacob, ac ni fynnai eu dinistrio hwynt, ac ni fwriodd efe hwynt allan o’i olwg hyd yn hyn. 24 Felly Hasael brenin Syria a fu farw; a Benhadad ei fab a deyrnasodd yn ei le ef. 25 A Joas mab Joahas a enillodd yn eu hôl o law Benhadad mab Hasael, y dinasoedd a ddygasai efe o law Joahas ei dad ef mewn rhyfel: Joas a’i trawodd ef dair gwaith, ac a ddug adref ddinasoedd Israel.


A oes gennych yr hyn sydd ei angen i lenwi ein cadeir? | everyonesbusiness.coop\nDerek Walker - Ebrill 20, 2018 Dim Sylwadau\nRydym yn chwilio am Gadeirydd newydd a all weithio gyda’r Bwrdd a’r tîm o staff yn y Ganolfan i gael mwy o effaith nag erioed ar economi a chymdeithas Cymru yn y blynyddoedd sydd i ddod. Mae Canolfan Cydweithredol Cymru yn sefydliad unigryw sydd â chyfres gref o werthoedd.\nMae gan Ganolfan Cydweithredol Cymru gynlluniau uchelgeisiol ar gyfer yr ychydig flynyddoedd nesaf a thu hwnt. Rydym yn chwilio am rywun a all ein helpu ar y daith, a rhywun sy’n rhannu ein dyheadau a’n gwerthoedd.\nYn ddiweddar, mae’r Bwrdd wedi cytuno ar strategaeth bum mlynedd newydd. Mae hyn wedi ehangu ein cylch gwaith, tra’n cynnal ein rôl arbenigol fel hyrwyddwr cwmnïau cydweithredol a gwaith cydweithredol. O’n gwaith i ddatblygu sector busnesau cymdeithasol Cymru i’n rhaglenni blaengar sy’n hyrwyddo cynhwysiant, rydym eisiau chwarae rhan gynyddol amlwg wrth helpu i wneud Cymru yn wlad decach.\nMae Canolfan Cydweithredol Cymru mewn sefyllfa gref. Mae cefnogaeth eang i’n gwaith ac mae gennym gysylltiadau ardderchog â Llywodraeth Cymru, cyllidwyr a phartneriaid strategol eraill. Mae gennym sefyllfa ariannol iach, cronfeydd da a sylfaen incwm gynyddol amrywiol. Mae ein tîm o staff wedi ymrwymo i’w gwaith ac yn arbenigwyr yn eu maes. Rydym yn cael adborth ardderchog gan werthuswyr allanol ynghylch ansawdd yr hyn rydym yn ei wneud a sut rydym yn ei wneud e.\nSerch hynny, mae heriau. Mae llawer o’r cymunedau a’r sefydliadau rydym yn gweithio gyda nhw yn wynebu cyfnod cythryblus wrth iddi fynd yn fwy anodd sicrhau cyllid, tra bod y bobl a’r cymunedau y maent yn eu cynorthwyo yn profi caledi cynyddol. Mae’n debygol y bydd llai o gyllid ar gyfer ein gwaith yn sgil cyni yn y sector cyhoeddus a Brexit, ac mae hynny’n arwain at ansicrwydd o ran polisi, gan ei fod yn mynd â llawer iawn o amser gwleidyddion a’r rheiny sy’n llunio polisïau ledled y DU. Os ydych chi’n credu bod gennych yr hyn sydd ei angen i’n helpu i symud drwy gam nesaf ein taith, byddem yn falch o glywed gennych.\nDerek Walker (49) swyddi\nGan Shannon Williams, Mewnol Marchnata a Myfyriwr ym Mhrifysgol De Cymru Mae Diwrnod Defnyddio'r Rhyngrwyd yn Fwy Diogel yn anelu...


Holi am anfoneb - Powys\nHoli am anfoneb\nO'r 2 Mawrth 2015, mae Cyngor Sir Powys yn rhoi polisi Dim Gorchymyn Prynu, Dim Taliad ar waith. O'r dyddiad hwn, RHAID i bob cyflenwr ddyfynu rhif Gorchymyn Prynu (GP) ar eu hanfoneb er mwyn ei brosesu ar gyfer taliad.\nMae'r gofyniad hwn wedi'i nodi eisoes yn ein Hamodau Contract Cyffredinol ac yn cael ei gyflwyno er mwyn galluogi proses fwy effeithiol o fewn cyngor ac er mwyn ein galluogi i gynnig taliadau cyflymach (fel sydd o fewn ein hamodau masnachu a gytunwyd).\nRhaid i bob cyflenwr nwyddau a / neu wasanaethau dderbyn gorchymyn llafar neu ysgrifenedig yn unig pan roddir rhif gorchymyn prynu. Ni fydd unrhyw anfoneb a dderbynnir sydd ddim yn dyfynnu rhif gorchymyn prynu dilys yn cael ei brosesu a bydd yn cael ei ddychwelyd. Os na chyflwynwyd rhif gorchymyn prynu, dylech gysylltu ag aelod o staff a roddodd y cyfarwyddyd gwreiddiol i ofyn am un. Bydd hyn yn anochel yn golygu oedi wrth dalu a'r posibilrwydd o daliad yn cael ei wrthod gan nad yw'r gorchymyn yn cydymffurfio â'n hamodau masnachu.\n30 diwrnod yw'r amodau talu safonol o dderbyn anfoneb sy'n dyfynnu rhoi Gorchymyn Prynu dilys.\nRydym yn dymuno gweithio gyda chyflenwyr mewn perthynas sydd o fudd i bawb ac mae'r gofyniad hwn yn rhan o'r broses. Bydd cyflenwyr yn cael budd o broses well a symlach i dalu anfonebau o fewn telerau masnachu sy'n cynnwys sicrhau fod gennym gyswllt e-bost lle bynnag y bo hynny'n bosibl - fel y gallwn anfon gorchmynion prynu dros e-bost yn hytrach na phostio copïau papur.\nOs ydych yn cyflenwi ein hysgolion, nid oes newid i'r broses dalu, ac nid ydych wedi'ch cynnwys yn y Polisi Dim GP, Dim Taliad.\nQuery an invoice with us here Cwestiwn am anfoneb


Polisi cludo - Siop win WeVino\nRydym am sicrhau i'n holl gwsmeriaid ein bod yn DAL YN cyflawni ac y byddwn yn parhau i wneud hynny nes y dywedir wrthym yn wahanol. Fodd bynnag, gofynnwn ichi noeth gyda ni yn ystod yr amser hwn gan ein bod yn gweithio ar dîm gostyngedig, sy'n golygu y gallai fod oedi cyn i'r archebion gyrraedd atoch.\nBydd archebion a dderbynnir erbyn 1pm ar ddiwrnod o'r wythnos yn cael eu hanfon drannoeth yn amodol ar argaeledd stoc. Yr amserlen dosbarthu safonol yw 72-96 awr - unwaith eto, ar yr amod bod yr eitem mewn stoc ac yn dibynnu ar eich dewis gwasanaeth dosbarthu.\nByddwch yn ymwybodol nad ydym yn anfon archebion ar benwythnosau neu wyliau banc ac nid yw ein negeswyr yn danfon ar ddydd Sul na Gwyliau Banc. Mae archebion a dderbynnir yn ystod yr amserlen hon yn cael eu prosesu ar y diwrnod gwaith nesaf.\nOherwydd y nifer fawr o gynhyrchion yr ydym yn eu gwerthu rydym weithiau'n canfod bod cynnyrch allan o stoc sy'n golygu y bydd angen i ni ail-archebu gan ein cyflenwyr. Yn yr achos hwn, gall rhai gorchmynion gymryd 3-7 diwrnod gwaith i'w cyflawni. Yn y rhan fwyaf o achosion gallwn gael stoc pellach o fewn 3 diwrnod gwaith, ar yr amod bod y stoc ar gael inni. Os na all ein cyflenwr ailgyflwyno ni gallwch ganslo'ch archeb unrhyw bryd a chael ad-daliad llawn mewn "un clic".\n3-4 diwrnod gwaith - 9.8 EUR yr archeb i'r mwyafrif o wledydd yr UE.\nRydym yn defnyddio UPS a TNT Express fel ein prif negesydd, y gellir ymddiried ynddo a hen sefydlu ledled y byd. Maent yn cael eu rheoli'n dda ac yn gweithredu'n hynod ddibynadwy, gan ymfalchïo yn eu gwasanaeth cwsmeriaid. Maent yn gweithredu gan ddefnyddio staff parhaol lleol yn hytrach na gyrwyr asiantaeth ac yn cymryd agwedd bersonol tuag at eu danfoniadau. Maent hefyd yn defnyddio'r dechnoleg olrhain ddiweddaraf i sicrhau bod gennych y rheolaeth fwyaf dros ddosbarthu'ch parsel.\nCofiwch, Couriers yw'r cyswllt rhyngoch chi a ni ac nid ydym yn berchen ar y cyswllt hwnnw, ac ni allwn reoli'r hyn sy'n digwydd ynddo yn uniongyrchol. Os bydd problem yn codi, byddwn yn gwneud ein gorau glas i fynd i'r afael â'r problemau hynny i chi lle y gallwn ac rydym yn adolygu'r gwasanaeth yr ydym yn ei gael yn rheolaidd gan ein partneriaid dibynadwy ac yn mynd ar drywydd materion lle bo hynny'n briodol.\nDim ond pobl dros 18 oed y gellir llofnodi nwyddau. Efallai y bydd ein negeswyr yn gofyn am ID os yw'n ymddangos eich bod o dan 18 oed a gallant wrthod danfon os na ellir darparu ID addas.\nGallwch ddewis bod eich archeb yn cael ei danfon i gyfeiriad heblaw eich cyfeiriad bilio, fel eich man gwaith neu i ffrind neu berthynas. Yn syml, ychwanegwch gyfeiriad cludo amgen wrth osod eich archeb.\nOs ydych chi'n anfon anrheg, gallwch ychwanegu cerdyn rhodd at eich archeb heb unrhyw gost ychwanegol, gwnewch yn siŵr eich bod yn dweud wrthym yn y nodiadau yn checkout. Ni fyddwn yn rhoi unrhyw fath o waith papur anfoneb gydag anrhegion, bydd hyn yn dod yn uniongyrchol i'ch e-bost.\nOs nad oes unrhyw un ar gael i gwrdd â'r negesydd, bydd y negesydd yn gadael cerdyn i ddweud ei fod wedi bod. Fel arall, gallwch awdurdodi'r negesydd i adael yr archeb mewn man penodol. Mae yna nodiadau danfon adran yn y siopa checkout lle gellir gadael cyfarwyddiadau danfon pe byddech chi neu dderbynnydd y parsel allan.\nGallwch wirio cynnydd eich archeb yn benodol trwy ddefnyddio'r rhif olrhain a ddarperir ar yr e-bost 'Order Shipped' y byddwch yn ei dderbyn. Ar ôl i'ch archeb gael ei hanfon o'n warws, byddwn yn anfon E-bost Anfon atoch gyda dolen olrhain fel y gallwch ddilyn ei daith.\nNiwed neu Toriadau\nRydym yn cymryd gofal arbennig i sicrhau bod eich nwyddau'n cael eu pacio'n ddiogel, gan ddefnyddio deunydd pacio cymeradwy ond weithiau ac yn anffodus, gall rhai toriadau neu ddifrod ddigwydd.\nRhaid rhoi gwybod i ni cyn gynted â phosibl ar ôl derbyn y nwyddau am unrhyw ddifrod i'r gorchymyn a ddigwyddodd yn ystod cludo. Os oes difrod gweladwy wrth ddanfon, rhaid rhoi gwybod i'r negesydd am hyn.\nRhaid archwilio pob nwyddau a rhaid ein hysbysu am unrhyw doriadau ar unwaith ac cyn pen dau ddiwrnod ar ôl eu danfon fan bellaf. Efallai y byddwn yn gofyn ichi anfon lluniau o'r difrod atom cyn cymryd camau pellach.


Safleoedd tirlenwi : llawer mwy na llwyth o sbwriel – Coleg Gwyddorau'r Amgylchedd a Pheirianneg, Prifysgol Bangor\nCasglu hylif o safle tirlwnwi sydd wedi ei chapio.Mae safleoedd tirlenwi'n llawer mwy na llwyth o sbwriel - oherwydd dylid eu hystyried yn un o'r prif adnoddau wrth chwilio am ensymau newydd i fiotechnoleg. Yn wir, gallant arwain at gynhyrchu biodanwydd mwy effeithlon.\nMeddai James McDonald, o Ysgol Gwyddorau Biolegol Prifysgol Bangor, a fu'n arwain yr ymchwil:\n"Mae yna gryn symbyliad ar hyn o bryd i chwilio am ensymau newydd i wella prosesau trosi biomas. Oherwydd y swm enfawr o ddeunyddiau gwastraff sydd ynddynt, ein damcaniaeth ydi bod safleoedd tirlenwi'n cynnwys sylweddau sydd heb eu harchwilio eto a all ddiraddio biomas. Mae yna botensial mawr i adnabod ensymau newydd o bwysigrwydd ecolegol a biolegol."\nMae cellwlos a lignin i'w cael yn naturiol mewn deunyddiau'n deillio o blanhigion ac yn cymryd mwy o amser i ddiraddio na chynhyrchion gwastraff eraill. O ganlyniad i hyn lignin a cellwlos yw'r rhan fwyaf o wastraff tirlenwi. Yn eu ffurf blanhigion, gellir eu defnyddio'n sail i gynhyrchu biodanwydd, a bydd adnabod ensymau mwy effeithiol ar gyfer y broses hon yn gwella'r cynnyrch o'r ffynhonnell hon.\nMae gwyddonwyr wedi bod yn chwilio ers nifer o flynyddoedd am yr ensymau mwyaf effeithiol sy'n dadelfennu'r cellwlos a lignin o fewn y ffibrau naturiol sydd ar ôl. Y lle amlwg i chwilio fu yn rwmen defaid a gwartheg, sy'n bwyta glaswellt, ac ym mherfedd creaduriaid eraill sy'n bwyta planhigion, megis eliffantod a thermitiaid.\nElectron ficrograff o ficrobau o safle tirlenwi yn cytrefu a diraddio seliwlos.Er syndod i lawer efallai, mae gan safleoedd tirlenwi lawer o'r un nodweddion â systemau treulio'r anifeiliaid hyn: maent yn fannau tywyll prin o ocsigen, gyda chynnwys cellwlos uchel. Felly at safleoedd tirlenwi, sy'n 'systemau' wedi'u creu'n artiffisial, y trodd y grŵp hwn o wyddonwyr i chwilio am ensymau newydd sy'n diraddio planhigion.\nYn y papur mae'r awduron yn disgrifio sut y gwnaethant ddefnyddio'r hylif a geir mewn safleoedd tirlenwi fel ffynhonnell microbau i ddadelfennu cotwm. Fe wnaethant hefyd nid yn unig ddadansoddi'r teuluoedd o facteria, ond hefyd nodi pa facteria sy'n cynhyrchu grwpiau o ensymau i ddiraddio cellwlos.\nMeddai Emma Ransom-Jones, ymchwilydd ôl-ddoethurol ym Mhrifysgol Bangor a phrif awdur yr astudiaeth:\n"Bydd deall sut yn union mae'r cellwlos a'r lignin yn dadelfennu, a ffynonellau'r ensymau gweithredol yn y broses, yn ein galluogi i benderfynu ar ffyrdd i wella diraddio gwastraff mewn safleoedd tirlenwi a defnyddio hynny o bosib fel ffynhonnell i gynnyrch biodanwydd."


Cwmni Da | Dau Gynhyrchiad Cwmni Da Wedi Derbyn Enwebiadau Yng Ngwobrau BAFTA Dau Gynhyrchiad Cwmni Da Wedi Derbyn Enwebiadau Yng Ngwobrau BAFTA – Cwmni Da\nMae dau gynhyrchiad Cwmni Da wedi derbyn enwebiadau yng ngwobrau BAFTA Cymru eleni, sef Eirlys, Dementia a Tim yng nghategori Cyfarwyddwr Ffeithiol (Sion Aaron a Tim Lyn) a Deian a Loli yng nghategori Rhaglen Blant.\nMae Deian a Loli wedi cipio’r wobr yma yn y gorffennol ac wedi derbyn enwebiad bob blwyddyn ers dechrau’r gyfres yn 2016. Mae’r gyfres wedi ei gwerthu i Lydaw yn ddiweddar ac mae’r criw cynhyrchu wrthi’n ffilmio’r bumed cyfres ar hyn o bryd.\n“Da ni’n ddiolchgar iawn i BAFTA Cymru unwaith yn rhagor,” meddai’r cyd-gynhyrchydd Nerys Lewis. “Y bennod a enwebwyd eleni ydi’r ffilm Nadolig arbennig, a sgrifenwyd gan Manon Wyn Jones a’i chyfarwyddo gan Martin Thomas. Roedd hi’n gymaint o hwyl i’w chynhyrchu a saethu. Criw bychan iawn ydyn ni; mae pob aelod o’r tîm yn rhoi cant y cant i’r gwaith ac mae’n destun balchder inni fod pob elfen o’r cynhyrchu – yn cynnwys yr effeithiau arbennig anhygoel – yn parhau i ddigwydd yn fewnol yn Cwmni Da.”\nMae Eirlys, Dementia a Tim yn adrodd stori dau hen ffrind sy’n cwrdd unwaith eto ar ôl dilyn llwybrau go wahanol yn eu bywyd. Mae’r ffilm hefyd ar restr fer Gwobrau Grierson eleni – digwyddiad mwyaf y calendr rhaglenni dogfen yng ngwledydd Prydain.\n“Rwy’n hynod o falch bod ein dogfen wedi cael ei henwebu ar gyfer BAFTA Cymru,” meddai cyd-gyfarwyddwr y ffilm, Sion Aaron. “Mae gan Tim Lyn ac Eirlys Smith stori arbennig iawn i’w dweud, sy’n wefreiddiol ac ar brydiau’n ddigrif. Mae dementia yn cyffwrdd gymaint o fywydau a rydym ni wedi trio ein gorau i bortreadu’r realiti sy’n wynebu pobl fel Eirlys sy’n byw gydag Alzheimer’s cynnar.”\nBydd y seremoni Gwobrau yr Academi Brydeinig yng Nghymru yn darlledu ar sianeli cymdeithasol am 19:00 GMT ar 25 Hydref gydag Alex Jones yn cyflwyno am y tro cyntaf.\nCyfres gomedi newydd yn creu hanes darlledu Cwmni Da yn noddi PhD


Orielwyr San Helen yn gwobrwyo Timm van der Gugten – Golwg360\n2 Hydref 2018 am 07:41 Diweddarwyd am 05:45\nTimm van der Gugten yw enillydd gwobr Chwaraewr y Flwyddyn yn noson wobrau Orielwyr San Helen, clwb cefnogwyr Clwb Criced Morgannwg, yng ngwesty’r Towers ar gyrion Abertawe nos Lun (Hydref 1).\nFe gafodd y bowliwr cyflym ei anrhydeddu hefyd am ei berfformiad wrth gipio saith wiced am 42 yn erbyn Swydd Caint yng Nghaerdydd, wrth fynd y tu hwnt i 100 o wicedi i’r sir.\nDaw’r wobr dridiau’n unig ar ôl iddo gael ei enwi’n Chwaraewr y Flwyddyn yn noson wobrau Clwb Criced Morgannwg, a Chwaraewr Gorau’r Bencampwriaeth, ar ôl cipio 43 o wicedi ar gyfartaledd o 21. Fe gipiodd bum wiced mewn batiad ddwy waith.\nYn ystod y tymor, cipiodd e 19 o wicedi yng nghystadleuaeth ugain pelawd y Vitality Blast.\nGyda’r bat, tarodd e 60 heb fod allan yn erbyn Swydd Gaerloyw – ei sgôr gorau erioed i’r sir. Adeiladodd e bartneriaeth o 61 gyda Chris Cooke yn erbyn Essex yn y Vitality Blast, sy’n record i’r sir am y nawfed wiced yn y gystadleuaeth.\n‘Tymor arbennig o dda’\nEr i dîm Morgannwg gael tymor siomedig ar y cyfan, dywedodd y prif hyfforddwr, Robert Croft wrth golwg360 fod Timm van der Gugten wedi cael “tymor arbennig o dda”.\n“Ry’n ni’n hapus dros ben drosto fe. Mewn tymor sy’ ddim wedi bod yn llwyddiannus i’r tîm, y’n ni wedi gweld un neu ddau bright spark yn dod ma’s ohono fe, a Timm yn un, a hefyd Kiran Carlson, Ruaidhri Smith a Kieran Bull.\n“Mae digon o fois ifainc wedi cael cyfle yn y garfan ac yn y tîm y tymor hyn, a gobeithio nawr bo nhw’n gwybod beth mae’n rhaid iddyn nhw wneud dros y gaeaf.\n“Maen nhw wedi cael profiad nawr. Y bois sy’ moyn gwneud y job hyn am sbel, maen nhw’n mynd i eistedd lawr ac edrych yn y drych a dweud, “Nawr, ni’n gwybod beth mae rhaid i rywun sy’ moyn bod yn chwaraewr proffesiynol am flynydde wneud”, i wneud yn siŵr bo nhw’n cystadlu yn y dyfodol. Mae lan iddyn nhw nawr.”\nYn ôl Robert Croft, mae Timm van der Gugten a’r capten Michael Hogan “wedi cario’r bowlwyr” yn ystod y tymor, a hynny yn absenoldeb Marchant de Lange, Graham Wagg a Craig Meschede am ran helaeth o’r tymor.\n“Mae rhaid i chi gofio hefyd fod Lukas Carey ma’s am bump wythnos yn y diwedd, felly i golli tri ohonyn nhw, a Timm a Michael yn y diwedd yn dod trwyddo yn y pum gêm olaf a bowlio llawer o belawdau a chymryd wicedi, dangoson nhw’r ffordd i fynd.”\nTeyrnged i John Williams\nFel un o gyn-chwaraewyr Morgannwg sy’n hanu o dde orllewin Cymru – yr ardal mae Orielwyr San Helen yn ei gwasanaethu, talodd Robert Croft deyrnged i John Williams, cadeirydd y grŵp cefnogwyr sydd wedi bod wrth y llyw ers ei sefydlu yn 1972.\n“Pan o’n i’n dechrau chwarae i Forgannwg, fi’n cofio John yn cerdded o gwmpas cae San Helen, a fe yw hearbeat y Balconiers. Mae e’n henach nawr, wrth gwrs, ond mae’r ysbryd gyda fe o hyd, ac mae’r dyfodol yn edrych yn braf iawn.”\n‘Hyfryd’ gallu gwobrwyo’r chwaraewyr\nAr ddiwedd y noson, dywedodd John Williams wrth golwg360, “Mae’n hyfryd gallu rhoi gwobrau cyfraniad.\n“Mae pobol fel Ruaidhri Smith wedi cymeryd pedair wiced am chwech rhediad – economy rate gorau erioed Morgannwg yn y gêm T20. Mae’n neis bod ’da fe rywbeth i ddangos fod e wedi ’neud ’na.\n“A meddwl am y bartneriaeth rhwng Kiran Carlson ac Usman Khawaja, oedd hwnna ddim wedi cael ei wneud o’r blaen.”\nWrth ymateb i’w wobr am ei gyfraniad personol i Orielwyr San Helen ac i barhad criced yn Abertawe, ychwanegodd John Williams, “Wy’n swil iawn ambwyti fe. Wi wedi colli geirie i ddweud faint mae’n meddwl bo fi wedi cael y clod yma. O’n i ddim yn ’neud e am y rheswm ’na!\n“Ein gorchwyl ni yw cadw criced yn San Helen. Dechreuad criced yng Nghymru oedd yn Abertawe.”\nWrth longyfarch Timm van der Gugten ar ennill prif wobr y noson, cyfaddefodd John Williams ei fod yn “anodd dewis” enillwyr ar gyfer y gwobrau o ystyried tymor siomedig y sir.\n“Dim ond unwaith mewn 45 o flynydde ’dyn ni ddim wedi rhoi gwobr – yn yr 80au gan bo ni’n siomedig fod neb wedi dod lan i’r safon.\n“Ond y peth yw, mae’n rhaid i ni eu cefnogi nhw ar ddiwedd y dydd, a gobeithio bod hwnna’n hwb iddyn nhw fynd ymlaen y tymor nesa’, a gobeithio gewn nhw dymor da.\n“Ond mae angen sment arnyn nhw yn y canol, fel mae Jonathan Trott ac Ian Bell wedi gwneud i Swydd Warwick. Does dim gyda ni beth o’n ni’n galw ’slawer dydd yn senior professional.”\nChwaraewr y Flwyddyn – Timm van der Gugten\nChwaraewr Ail Dîm y Flwyddyn – Tom Cullen\nChwaraewr yr Ail Dîm sydd wedi gwella fwyaf – Jack Murphy\nGwobrau cyfraniadau arbennig – Michael Hogan, Usman Khawaja, Kiran Carlson, Ruaidhri Smith, Timm van der Gugten


Pwtyn troed yr ŵydd - Wicipedia\nPwtyn troed yr ŵydd\nRhywogaeth: E. sinuosaria\nGwyfyn sy'n perthyn i urdd y Lepidoptera yw pwtyn troed yr ^wydd, sy'n enw gwrywaidd; yr enw lluosog ydy pytiau troed yr ŵydd; yr enw Saesneg yw Goosefoot Pug, a'r enw gwyddonol yw Eupithecia sinuosaria. Dwyrain Asia yw ei dirogaeth brodorol, ond bellach fe'i gwelir hefyd yng nghanol Ewrop.\n10–12 mm ydy hyd ei flaen-adain. Mae i'w weld yn hedfan rhwng Mehefin ac Awst.\nYmhlith bwyd y siani flewog y mae: Chenopodium album, Chenopodium pratericola, Chenopodium hybridum, Chenopodium glaucum, Atriplex patula a Polygonum aviculare.\nWedi deor o'i ŵy mae'r pwtyn troed yr ^wydd yn lindysyn sy'n bwyta llawer o ddail, ac wedyn mae'n troi i fod yn chwiler. Daw allan o'r chwiler ar ôl rhai wythnosau. Mae pedwar cyfnod yng nghylchred bywyd glöynnod byw a gwyfynod: ŵy, lindysyn, chwiler ac oedolyn.\nWedi dod o "https://cy.wikipedia.org/w/index.php?title=Pwtyn_troed_yr_ŵydd&oldid=1750440"


Cyhoeddwyd y Fframwaith Sicrwydd Ansawdd ar gyfer Cymru, sy’n rhoi sicrwydd i CCAUC o ansawdd addysg darparwyr AU.\nCafodd y Fframwaith ei gyhoeddi ym mis Mawrth 2018 a'i ddiweddaru ym mis Gorffennaf 2019. Cafodd ei ddiweddaru ym mis Ebrill 2020 i gynnwys datganiad sicrwydd ychwanegol ynghylch ansawdd ar gyfer y corff llywodraethu (Cylchlythr W20/10HE).\nYn sail iddo mae cyfres o ofynion rheoleiddio sylfaen, sy’n cyd-fynd â’r rhai yn Lloegr a Gogledd Iwerddon. Mae gwaith ar draws Cymru, Lloegr a Gogledd Iwerddon mewn perthynas â safonau gradd yn sail i’r gofynion hyn.\nMae’r Fframwaith yn adeiladu ar brosesau presennol ac mae wedi’i gynllunio i leihau’r baich ar ddarparwyr, gan sicrhau bod gan gyrff llywodraethu sefydliadau a reoleiddir adnoddau i roi sicrwydd i CCAUC.\nMae’r materion trawsbynciol ledled y DU yn cynnwys y canlynol:\nyr angen am warchod yr ymdeimlad o system o ansawdd ledled y DU\ncydymffurfiaeth â disgwyliadau ansawdd rhyngwladol\nrôl hanfodol myfyrwyr fel partneriaid mewn ansawdd.\nBydd y Fframwaith Asesu Ansawdd yn cyflawni ‘darllen ar draws’ y DU drwy gyfrwng y mecanweithiau canlynol a rennir:\nRhannu safonau gradd, drwy gyfrwng y Fframwaith ledled y DU ar gyfer Cymwysterau Addysg Uwch (FHEQ)\nSystem arholi allanol gryfach\nDull o weithredu a rennir gydag elfennau cysylltiedig ag ansawdd y Gofynion Rheoleiddio Sylfaen\nGallu sefydliadau yng Nghymru i gymryd rhan yn y Fframwaith Rhagoriaeth Addysgu a Chanlyniadau Myfyrwyr, os ydynt yn dymuno.\nMae’r fframwaith yn cynnwys y canlynol:\nsefydliadau a reoleiddir yn rhoi sicrwydd blynyddol i CCAUC mewn perthynas ag ansawdd\nsicrwydd allanol i sefydliadau o ansawdd y ddarpariaeth yn erbyn y gofynion sylfaen. Hefyd gofynnwyd i’r Fframwaith Asesu Ansawdd adolygu’r ddarpariaeth dramor.\nAdolygiad Sicrwydd Ansawdd Allanol (Gorffennaf 2019)\nAdolygiad Sicrwydd Ansawdd Allanol (Ebrill 2017)\nAdolygiad Sicrwydd Ansawdd Allanol – Cwestiynau Cyffredin\nAdolygiad blynyddol o ddata, safbwyntiau myfyrwyr a gwybodaeth arall, gan gynnwys gwybodaeth a gesglir drwy ymgysylltu sefydliadol.\nYmweliadau sicrwydd bob tair blynedd gan CCAUC â sefydliadau a reoleiddir, a fydd yn cynnwys ffocws ar ansawdd. Bydd y rhain yn sail i ymweliadau sefydliadol y Cyngor, ymweliadau eraill CCAUC a’n prosesau sicrwydd.\nHefyd bydd yr elfennau hyn o’r fframwaith yn sail i’r cynllunio mynediad a ffioedd blynyddol a’r prosesau adolygu risg sefydliadol.\nProses cynllunio mynediad a ffioedd.\nDarperir y rhyng-gysylltu rhwng yr elfennau isod:\nByddwn yn rhoi sylw i’r pryderon perthnasol i ansawdd a safonau drwy ein gweithdrefnau ar gyfer delio â chwynion yn erbyn sefydliadau.\nMae darparwyr yng Nghymru sy’n gofyn am ddynodiad cwrs angen cymryd rhan mewn adolygiad ansawdd.\nFframwaith Asesu Ansawdd (Gorffennaf 2019)\nFframwaith Asesu Ansawdd (Mawrth 2018)\nDatganiadau Sicrwydd Ansawdd ar gyfer Cyrff Llywodraethu Sefydliadau a Reoleiddir\nCylchlythyr W16/29HE: Canlyniadau’r Ymgynghoriad a gynhaliwyd ar y Fframwaith Asesu Ansawdd ar gyfer Cymru\nCylchlythyr W16/36HE: Ymgynghoriad ar y sicrwydd allanol ar gyfer ansawdd sy’n ofynnol gan sefydliadau a reoleiddir


UCM ac UCM Cymru Gwybodaeth ar gyfer y Pwyllgor Dethol ar Iechyd\nYmchwil sy'n bodoli eisoes ar fyfyrwyr ac ymddygiad yfed:\nAr hyn o bryd mae 2.5 miliwn o fyfyrwyr mewn addysg uwch ym Mhrydain, sy'n cynnwys 43% o holl boblogaeth y wlad sydd rhwng 18 a 24 oed[i]. Mae 165 o sefydliadau addysg uwch. Mae tystiolaeth bod myfyrwyr yn aml yn yfed mwy na'r rhan fwyaf o oedolion ifanc; mae honiadau eu bod yn yfed bron i ddwbl y cyfartaledd bob wythnos o bob math o ddiodydd[ii].\nMae myfyrwyr yn nodi eu bod yn yfed bron i ddwywaith y cyfartaledd o'r rhan fwyaf o ddiodydd, gyda bron i dair gwaith y nifer o wydrau o win[iii]. Hefyd mae'n fwy cyffredin i fyfyrwyr fynd allan â'r bwriad o feddwi, o gymharu ag oedolion ifanc yn gyffredinol, gyda 53%[iv] vs. 48%[v] yn honni eu bod yn gwneud hynny o leiaf unwaith yr wythnos, er bod myfyrwyr yn nodi nad ydynt yn meddwi'n anfwriadol mor aml (32%[vi] vs. 37%[vii]).\nMae dechrau yn y brifysgol yn cychwyn cyfnod newydd mewn bywyd i fyfyrwyr, gyda llawer yn symud oddi cartref, canfod ffrindiau newydd a byw ar eu pen eu hunain am y tro cyntaf. Golyga'r lefel yma o newid bywyd fod myfyrwyr yn dueddool o feithrin arferion ac ymddygiad newydd tra eu bod yn y brifysgol[viii]. Ymddengys fod hyn yn allweddol o ran y defnydd o alcohol, gyda'r disgwyliadau sy'n perthyn i'r dull o fyw yn y brifysgol, yn ogystal â dylanwad cyfoedion, yn tueddu i annog myfyrwyr newydd i feithrin patrymau yfed niweidiol.\nYmddengys fod 85% o fyfyrwyr yn credu bod yfed a meddwi yn rhan annatod o brofiad myfyrwyr, a bod disgwyl i unigolion yfed yn eithafol[ix]. Mae'r gred hon yn creu cylch dieflig lle mae canfyddiadau bod myfyrwyr eraill yn yfed, a bod meddwi'n rhan annatod o brofiad prifysgol, yn gwthio myfyrwyr i yfed mwy na'r hyn y byddent fel arall.\nEr gwaetha'r gred bod meddwi'n rhan annatod o fywyd prifysgol, mae 40% o fyfyrwyr yn nodi bod yfed alcohol wedi cael effaith negyddol ar eu bywyd yn y brifysgol yn gyffredinol[x]. Mae myfyrwyr yn nodi eu bod yn dioddef yr un fath o niwed sy'n perthyn i alcohol â'r boblogaeth yn ehangach, gyda thueddiad ychydig yn uwch o fynd i drafferthion â'r heddlu (er nad yw'r ystadegau'n dangos hynny)[xi].\nMae pobl ifanc yng Nghymru yn fwy tebygol o gael eu atgyfeirio gan eu meddyg am ddibynaeth ar alcohol neu ei gamddefnyddio nag unrhyw sylwedd arall. Mae hynny'n rhoi straen enfawr ar y GIG yng Nghymru. Mae ffigyrau atgyfeiriadau wedi bod yn gostwng flwyddyn ar ôl blwyddyn, ac fe groesawir hynny. Gobeithiwn y bydd y duedd hon yn parhau. Ceir mwy o wybodaeth yma.\nMae ymateb prifysgolion Prydain i yfed eithafol wedi bod yn gymysg; mae staff prifysgolion yn cydnabod rhai o'r materion sy'n perthyn i fyfyrwyr sy'n yfed yn eithafol, ond hyd yma, nid yw'n flaenoriaeth. Er ei fod yn ymddangos bod gan y rhan fwyaf ohonynt bolisïau alcohol, maent yn wahanol ym mhob prifysgol, ac mae'r lefel o wybodaeth amdanynt ymysg staff yn isel iawn.\nMae'n bwysig nodi yma nad yw myfyrwyr yn grŵp homogenaidd o bobl, ac mae eu hymddygiad o ran yfed yn adlewyrchu hyn. Caiff ymddygiad yfed myfyrwyr ei ddylanwadu gan amrywiaeth eang o wahanol ffactorau. Mae llawer o fyfyrwyr yn dewis peidio ag yfed am nifer o resymau cymdeithasol neu ddiwylliannol.\nMae llawer o'r erthyglau ynglŷn â myfyrwyr prifysgolion Prydain a mynd ar sbri yn gyfyngedig i astudiaethau prifysgol unigol neu rwpiau myfyrwyr penodol felly dylid bod yn ofalus cyn allosod y canfyddiadau hyn i'r boblogaeth ehangach. Mae undebau myfyrwyr a chaplaniaethau yn draddodiadol wedi arwain y ffordd yn y maes hwn, ond mae eu hymdrechion wedi canolbwyntio ar ardaloedd penodol o'r campws, ac eto maent yn ymdrin â chanlyniadau yn hytrach nag atal y sefyllfa. Er mwyn creu newid, mae angen arnom ymagweddiad ar draws y sefydliad cyfan tuag at y defnydd cyfrifol o alcohol.\nGwaith blaenorol gan UCM ar y defnydd cyfrifol o alcohol:\nYn y gorffennol, mae UCM wedi gweithio gyda Drinkaware i gynnal ymgyrch 'Pam gadael i'r chwarae droi'n chwerw?' mewn undebau myfyrwyr ledled y DU, gyda'r rhan fwyaf ohonynt yn arddangos defnyddiau'r ymgyrch, a nifer llai yn dod â'r ymgyrch yn fyw ar eu campws drwy nosweithiau clwb noddedig.\nEr y bu'r ymgyrch yn eithaf llwyddiannus dros ei chyfnod o bum mlynedd, canfu gwerthusiad Drinkaware nad oedd wedi cyflawni symudiad arwyddocaol mewn ymddygiad oedolion ifanc ac awgrymodd ymagweddiad gwahanol a oedd angen ei chymryd (Adolygiad annibynnol ymddiriedolaeth Drinkaware, 2013[xii]).\nMae UCM hefyd wedi gweithio gyda Drinkaware, y Swyddfa Gartref a Chymdeithas Prif Swyddogion yr Heddlu i gynhyrchu canllawiau ar gyfer undebau myfyrwyr a swyddogion gorfodaeth trwyddedau ar sut i weithio mewn partneriaeth a mynd i'r afael â'r problemau sy'n gysylltiedig â crolau tafarn masnachol. Roedd hyn mewn cydnabyddiaeth i'r lefelau uchel o yfed alcohol ac ymddygiad gwrthgymdeithasol sy'n digwydd yn ystod y digwyddiadau hyn, yn ogystal â'r effeithiau ar iechyd a lles myfyrwyr yn eu sgil.\nGyda thwf mewn llenyddiaeth ar ganfyddiadau o normau cymdeithasol fel dulliau o ragweld ymddygiad yfed, yn ogystal â bod yn ffocws i ymyriadau, gwelwyd sawl peilot ar gyfer herio normau cymdeithasol gyda'r nod o newid patrymau yfed myfyrwyr. Mae hyn yn cynnwys gwaith a wnaed yn 2011, gan DECIPHer, mewn partneriaeth ag UCM Cymru a Drinkaware, i asesu canfyddiadau myfyrwyr yn eu blwyddyn gyntaf yn y brifysgol o ymddygiad yfed eu cyfoedion a chanlyniadau'r ymddygiad yma mewn pedair prifysgol yng Nghymru. Ceir mwy o wybodaeth yma. Serch hynny, mae'n anodd ffurfio unrhyw gasgliad ynglŷn ag effeithiolrwydd y math yma o ymyriadau, gan fod y dystiolaeth ar gyfer eu llwyddiant yn gymysg.\nTra bod diffyg tystiolaeth o ran ymagweddiadau tuag at newid ymddygiad yn y DU parthed y defnydd o alcohol, mae enghreifftiau'n bodoli o feysydd eraill, yn arbennig o ran mentrau amgylcheddol mewn prifysgolion. Mae'r cynllun Effaith Gwyrdd a gynhelir gan UCM yn fenter achrediad a gwobrwyo ar gyfer timoedd ac adrannau ar draws sefydliadau, lle caiff staff eu hannog a'u cynorthwyo i newid eu harferion yn y gweithle i rai mwy amgylcheddol gynaliadwy.\nFe'i datblygwyd am y tro cyntaf yn 2006, ac mae bellach yn fodel ar gyfer newid ymddygiad ac ymgysylltiad staff a ddefnyddir gan dros 155 o sefydliadau mewn gwahanol sectorau. Llynedd, fe wnaeth 40,000 o aelodau staff 25,000 o newidiadau o ganlyniad i'r rhaglen ar draws 46 o brifysgolion a cholegau a 105 o undebau myfyrwyr. Mae'r rhaglen wedi bod mor llwyddiannus, nes ei bod bellach wedi cael ei hymestyn i redeg mewn ysbytai, busnesau bach, deintyddfeydd a nifer o ysgolion.\nCeir ystod o ffactorau, yn unigryw i gampws y brifysgol, sy'n dylanwadu ar fyfyrwyr a'u hannog i yfed mwy na'r cyfartaledd ar gyfer oedolion ifanc. Mae angen mynd i'r afael â'r rhain cyn y gellir bod yn llwyddiannus mewn anfon negeseuon uniongyrchol i fyfyrwyr. Mae tystiolaeth hefyd yn awgrymu, unwaith y caiff patrymau yfed niweidiol eu sefydlu yn y brifysgol, eu bod yn fwy tebygol o barhau yn nes ymlaen mewn bywyd.\nRhagarweiniad i Weithredu ar Alcohol\nMae UCM ac UCM Cymru'n cymryd lles myfyrwyr o ddifrif, ac mae ein Cynllun Gweithredu ar Alcoholyn gweithio gydag undebau myfyrwyr a sefydliadau i newid ymagweddiadau tuag at yfed ac adeiladu cymunedau myfyrwyr iachach, diogelach a mwy cynhyrchiol.\nMae ein peilot yn rhedeg ar draws Lloegr a Chymru. Rydym yn gweithio gyda Phrifysgol Abertawe yng Nghymru; gweler rhestr o'r sefydliadau rydym yn gweithio gyda hwy yn Lloegr ar dudalen 3 o'r ddogfen hon. Unwaith y gellir dangos newid mewn ymddygiad, buasem yn gobeithio gweld y rhaglen yn lledaenu'n gyflym ar draws sefydliadau'n genedlaethol.\nMae'r wybodaeth sydd ar gael i ni'n o hyd yn gyfyngedig, ac ni allwn ddeall y darlun cyflawn ar gyfer myfyrwyr prifysgol a'r hyn sy'n gweithio o ran newid ymddygiad yfed y grŵp hwn. Gobeithiwn y gallwn ni, gyda chanfyddiadau ein peilot Gweithredu ar Alcohol, ganfod ac argymell polisïau effeithiol. Ceir isod crynodeb o'n peilot.\nCrynodeb o'r peilot Gweithredu ar Alcohol\nYn Ebrill 2013, dechreuwyd ystyried sut y gallem efallai newid ymddygiad myfyrwyr drwy greu norm cymdeithasol ar gyfer lefel cyfrifol o yfed ar adeg allweddol o newid mewn bywydau myfyrwyr. Roedd hynny'n adeiladu ar waith UCM parthed newid ymddygiad er lles yr amgylchedd, a dderbyniodd gyllido catalyst gan Defra yn 2010/11.\nY canlyniad yw y bydd UCM yn ceisio lleihau'r troseddau a'r anhrefn sy'n gysylltiedig ag alcohol drwy gynnal cynllun peilot blaengar ar draws y sefydliad cyfan gyda'r nod o newid ymddygiad, sef Gweithredu ar Alcohol. Byddwn yn cyflawni hyn drwy greu marc achrediad y bydd prifysgolion yn ei weld fel 'bathodyn anrhydedd'. Bydd hwn yn darparu fframwaith a fydd yn galluogi sefydliadau ac undebau myfyrwyr i ymgymryd ag ymyriadau pwysig ac effeithlon drwy bolisi, gweithdrefnau, adwerthu a llety a fydd yn y pen draw yn arwain at norm cymdeithasol ar draws y sefydliad cyfan o yfed cyfrifol gyda'r potensial i greu argraff barhaol drwy newid ymddygiad a meithrin arferion.\nYn ogystal â dangos effeithiau y gellir eu priodoli i'r ymyriadau, byddwn yn creu sail dystiolaeth gadarn o'n gwaith, sy'n nodi'r cysylltiadau rhwng myfyrwyr, alcohol, throseddau ac anhrefn. Bydd hwn yn fan cychwyn i ddatblygiad ac esblygiad y rhaglen.\n2. Sut y dewiswyd y prifysgolion\nMae ein model yn seiliedig ar greu partneriaeth gref rhwng undebau myfyrwyr a'r sefydliadau maent yn perthyn iddynt. Dewiswyd ystod o sefydliadau ar gyfer y peilot er mwyn sicrhau ei fod yn cynrychioli amrywioldeb y sector. Roedd yr amrywiaeth yma'n cynnwys grwpiau cenhadaeth sefydliadol (e.e. Grŵp Russell, Million+, ayyb.) eu lleoliad daearyddol (campws vs. trefol; de vs. gogledd); demograffeg (tarddiad ethnig ac oedran y myfyrwyr), yn ogystal â cheisio ffurfio clystyrau er mwyn creu deialog leol a'n helpu gyda chyflwyno'r prosiect. Nododd y Swyddfa Gartref hefyd fod rhai o'r sefydliadau hyn yn eu hardaloedd gweithredu lleol.\nYn ystod y flwyddyn beilot, byddwn yn gweithio gyda'r wyth sefydliad canlynol:\nNifer o fyfyrwyr\nPrifysgol ac Undeb Myfyrwyr John Moores, Lerpwl\nPrifysgol ac Undeb Myfyrwyr Loughborough\nPrifysgol ac Undeb Myfyrwyr Metropolitan Manceinion\nPrifysgol ac Undeb Myfyrwyr Royal Holloway Llundain\nPrifysgol ac Undeb Myfyrwyr Abertawe\nPrifysgol ac Undeb Myfyrwyr Brighton\nPrifysgol ac Undeb Myfyrwyr Canol Swydd Gaerhirfryn (y gymhariaeth)\nPrifysgol ac Undeb Myfyrwyr Nottingham\n3. Meini prawf ar gyfer achrediad a chyflwyno sgôr\nYm Mawrth 2014 cynhaliwyd gweithdy cydweithredol er mwyn rhoi cyfle i bob un o'r saith partneriaeth beilot gyfarfod â ni, y Swyddfa Gartref a hefyd ei gilydd. Yn ogystal â hyn, roedd yn gyfle i ganfod mwy ynglŷn â thueddiadau cyfredol mewn ymchwil o amgylch alcohol a myfyrwyr, ac i rannu'r mathau o ymyriadau sydd wedi cael eu gweithredu o'r blaen. Roedd hefyd yn ddull o gasglu syniadau ganddynt ar gyfer y meini prawf fyddai'n ffurfio sylfaen i Weithredu ar Alcohol.\nYn sgil hynny, lluniwyd y meini prawf ar gyfer achrediad, ar y cyd â'r Partneriaethau a'r Swyddfa Gartref drwy gyfres o drafodaethau agored. Helpodd y broses hon i sefydlu teimlad pwysig o berchenogaeth ymhlith y sefydliadau sy'n bartneriaid.\nMae gennym 46 o feini prawf [A1-01 – A1-46], sy'n cynnwys 17 o feini prawf gorfodol a 29 o rai dewisol. Mae hynny'n rhoi sgôr o 181 ac rydym wedi gosod y trothwy ar gyfer achrediadar 60% o'r marciau, sef sgôr o 109 neu fwy, gan gynnwys pwyntiau o'r meini prawf gorfodol (70 pwynt). Yn ychwanegol i hyn, ceir opsiwn i ffurfio tri maen prawf sy'n benodol i safleoedd [A1-47–A1-49]. Mae hynny'n caniatáu i bartneriaethau peilot lunio'r gweithlyfr, gan ei deilwra'n benodol ar gyfer eu hanghenion lleol. Rhoddir sgôr rhwng 1 a 10 ar gyfer pob maen prawf o ran pa mor anodd ydyw (rhoddir 1 i'r un sy'n creu'r lleiaf o effaith ac sydd hawddaf i'w weithredu, a 10 i'r un sy'n creu'r effaith fwyaf a'r anoddaf i'w weithredu).\n4. Gweithlyfr a microwefan\nMae'r gweithlyfr yn cynnwys gwybodaeth bellach ynglŷn â pham ein bod yn gofyn i fod un o'r meini prawf gael ei gyflawni, yr ymchwil tu ôl i hyn, sut y byddwn yn asesu pob maen prawf a chysylltu hyn ag enghreifftiau o arfer da. Rydym hefyd wedi lansio ein meicrowefan, a byddwn yn parhau i'w diweddaru dros y misoedd sydd i ddod. Bydd hyn yn cynnwys enghreifftiau o ymyriadau a rhannu arferion da, felly buasem yn eich cynghori i gyfeirio'n ôl ati!\n5. Grwpiau llywio\nMae partneriaethau peilot wrthi'n gweithio drwy'r meini prawf i weld sut y gallant lwyddo a'r hyn maent eisiau ei gyflawni yn eu sgil.\nMae un o'r meini prawf gorfodol yn gofyn i bartneriaethau peilot ffurfio grŵp llywio - grŵp o unigolion allweddol a all gefnogi menter Gweithredu ar Alcohol gydol cyfnod y peilot. Mae pob partneriaeth beilot bellach wedi ffurfio eu grwpiau llywio. Oherwydd natur y rhaglen, mae cefndir aelodau'r grŵp yn amrywio'n lleol. Dylai grwpiau llywio gael eu harwain gan fyfyrwyr ac maent yn debygol o gynnwys gwasanaethau masnachol, gwasanaethau myfyrwyr, staff dysgu, llunwyr polisi, uwch-reolwyr y brifysgol, staff a swyddogion undeb y myfyrwyr.\nYnghyd â chymysgedd amrywiol o swyddogaethau mewnol, mae rhai grwpiau llywio'n cynnwys cyfranogiad nad yw'n ariannol gan randdeiliaid allanol megis y Gwasanaeth Iechyd, yr Heddlu, cyngor y ddinas a'r gwasanaeth tân.\nTrwy ymyriadau wedi eu cynllunio'n ofalus gan ddefnyddio'r model Unigol, Cymdeithasol a Defnyddiau (ISM), a gyda chefnogaeth awdur ISM, Andrew Darnton, rydym wedi gweithio gyda'r sefydliadau peilot a'u hundebau myfyrwyr i ddatblygu ymyriadau sy'n ffurfio'r meini prawf. Fel rhan o'r meini prawf gorfodol [A1-35], mae angen i bob partneriaeth gynnal peilot ar gyfer o leiaf un ymyriad blaengar parthed y defnydd cyfrifol o alcohol.\nMae'r partneriaethau wedi ffocysu ar amrywiaeth o wahanol faterion lleol, sydd wedi cynnwys:\n· Myfyrwyr yn yfed ymlaen llaw mewn neuaddau\n· Difrod mewn neuaddau\n· Pwysedd gan gyfoedion i yfed mwy na mae myfyrwyr eisiau\n· Diogelwch mewn parti tŷ\n· Diogelwch myfyrwyr ar ôl noson allan\n· Yfed a gyrru\nMae ymyriadau wedi cynnwys:\n· Defnydd o'r anadliedydd fel arf adborth addysgol\n· Ymgyrchoedd cyfathrebu, darnau fideo\n· Mannau ar gyfer alcohol / mannau tawel mewn digwyddiadau mawr\n· Cynlluniau tacsis diogelach\n· Gweithio gyda chynorthwy-wyr y glas er mwyn datblygu addewidion i newid diwylliant wythnosau croeso i ffocysu ar ddigwyddiadau nad ydynt yn ymwneud ag alcohol, megis 'raveminton' a digwyddiadau eraill.\n· Gweithio gyda chwmnïoedd allanol i drefnu digwyddiadau di-alcohol, megis darparu bwyd a diodydd di-alcohol am ddim.\n7. Y peilot\nCynhelir y peilot cyntaf rhwng Ebrill 2014 ac Ebrill 2015. Yn ddibynnol ar ganlyniadau'r peilot hwn, bydd y Swyddfa Gartref yn ystyried darparu cyllid ar gyfer ail flwyddyn er mwyn caniatáu i UCM gynyddu maint y prosiect. Gobeithir na fydd angen grant ar gyfer y drydedd flwyddyn, gan y bydd UCM yn disgwyl i'r cynllun ehangu'n gyflym, gan ariannu ei hun, gyda sefydliadau'n talu i gael eu harchwilio a'u hachredu.\n8. Monitro a gwerthuso effaith\nBwriedir defnyddio tri arolwg, ynghyd ag astudiaethau dyddiadur a grwpiau ffocws i fonitro newidiadau mewn ymagweddiad ac ymddygiad. Byddwn hefyd yn cofnodi profiadau o droseddau ac anhrefn dros gyfnod y peilot.\nByddwn yn recriwtio tîm o fyfyrwyr o brifysgolion a cholegau cyfagos i weithredu fel archwilwyr gwirfoddol, a chânt eu hyfforddi (ynghyd â staff o'r mudiad lle bo hynny'n briodol) i archwilio'r rhaglen ym Mawrth/Ebrill 2015. Caiff pob Partneriaeth eu harchwilio i gadarnhau canlyniadau'r rhaglen, i ddarparu cefnogaeth i dimoedd, a chanfod enghreifftiau o arferion da. Bydd UCM yn goruchwylio'r broses archwilio er mwyn sicrhau hygrededd, cysondeb a thegwch.\nUnwaith y bydd canlyniadau wedi cael eu cadarnhau, cynhelir digwyddiad gwobrwyo Gweithredu ar Alcohol ym Mehefin 2015 i ddathlu cyraeddiadau unigol ac ar y cyd ein saith partneriaeth beilot. Mae'n fwriad gennym i ail-asesu'r Partneriaethau bob tair blynedd ar gyfer yr achrediad.\nColum McGuire, IL Lles UCM\n[i] Geall, J. cynhadledd Youth Marking Strategy 2013, a gynhaliwyd 16eg Ebrill 2013\n[ii] Gwasanaethau UCM Cyf. (2013), gwerthusiad o ymgyrch ‘Pam gadael i'r chwarae droi'n chwerw?’ a gomisiynwyd gan Drinkaware.\n[iv] Gwasanaethau UCM Cyf. (2013), op. cit.\n[v] Millward Brown (2012), op. cit.\n[vi] Gwasanaethau UCM Cyf. (2013), op. cit.\n[viii] Thompson, S. et al (2011),“Moments of change‟ as opportunities for influencing behaviour: A report to the Department for Environment, Food and Rural Affairs’, The New Economics Foundation, Defra, Llundain\n[ix] Gwasanaethau UCM Cyf. (2013), op. cit.\n[x] Gwasanaethau UCM Cyf. (2013), op. cit.\n[xi] Ymchwil APA gan Drinkaware, a baratowyd gan Ipsos MORI, 2013\n[xii] Adolygiad annibynnol Ymddiriedolaeth Drinkaware (2006-2012), wedi'i baratoi gan 23red, 2013


Esgyrn Napier - Wicipedia\nset o Esgyrn Napier o'r 18g\nMae esgyrn Napier yn ddyfais sy'n caniatau i'r defnyddiwr gyfrifo â llaw; fe'i crëwyd gan y mathemategydd John Napier o Merchiston, yr Alban. Seilwyd y fethodoleg y tu ôl i'r ddyfais ar waith mathemateg Arabaidd, 'mathemateg dellt' Matrakci Nasuh o Fosnia (1480 – c. 1564) yn ei lyfr Umdet-ul Hisab a gwaith Fibonacci (c. 1170 – c. 1250) yn ei Liber Abaci (Y Llyfr Cyfrifo; 1202). Am gyfnod, galwyd y dechneg sy'n sail i esgyrn Napier yn "Rapdoleg". Cyhoeddodd Napier manylion am y ddyfais yn 1617 yn ei gyfrol Rapdoleg a argraffwyd yng Nghaeredin.\nMae'r esgyrn yn caniatau i luosi gael ei leihau i weithredoedd adio, a rhannu i dynnu. Gellir mynd a hyn gam ymhellach, er mwyn cyfrifo ail isradd. Ceir term arall a briodolir i Napier, sef y logarithmau, sy'n tra gwahanol i'r esgyrn a sonir amdanynt yma.\nMae'r ddyfais gyflawn fel arfer yn cynnwys bwrdd-sylfaen gydag ymyl; mae'r defnyddiwr yn gosod gwialennau Napier y tu mewn i'r ymyl i hwyluso'r gwaith o luosi neu rannu. Rhennir ymyl chwith y bwrdd yn 9 sgwâr, sy'n cynnwys y rhifau 1 i 9. Gall y gwiail hyn fod o bren, metal neu gardfwrdd. Mae esgyrn Napier yn dri dimensiwn, sgwâr mewn trawsdoriad, gyda phedair gwialen wahanol wedi'u hysgythru ar bob un.\nCeir 9 sgwar ar bob gwialen, ac mae pob sgwâr, ac eithrio'r un uchaf, yn cynnwys dau hanner wedi'u rhannu â llinell groeslin. Mae sgwâr cyntaf pob gwialen yn cynnwys un digid, ac mae'r sgwariau eraill yn dwbl y rhif, teirgwaith y rhif neu bedair gwith y rhif ayb nes bod y sgwâr diwethaf yn cynnwys naw gwaith y rhif yn y sgwâr uchaf. Mae digidau pob lluoswm yn cael eu hysgrifennu un i bob ochr o'r groeslin; mae rhifau llai na 10 yn cael eu gosod ar y triongl isaf.\nLluosi[golygu | golygu cod y dudalen]\nMae'r enghraifft yma o luosi yn cyfrifo 425 x 6.\nRhoddir yr esgyrn sy'n cyfateb i rif cyntaf y broblem ar y bwrdd. Os defnyddir 0 yn y rhif hwn, yna gadewir bwlch yn ei le. Yn yr enghraifft hon, rhoddir 4, 2 a 5 yn eu trefn gywir, fel y gwelir isod:\nO edrych ar y golofn gyntaf, dewisir y rhif nesaf (y rhif i luosi gydag ef), sef yn yr enghraifft hon: 6. Dyma'r unig res sydd ei angen, bellach, i gyfrifo'r ateb, felly gellir cymryd yr esgyrn o'r bwrdd oddi tan y rhes hon.\nGan ddechrau o ochr dde'r rhes yma, cyfrifir y colofnau croeslin drwy adio'r rhifau sy'n rhannu yr un colofnau croeslin. Mae rhifau sengl yn aros fel ag y maent.\nUnwaith y mae'r colofnau croeslin wedi cael eu cyfri, dylid darllen o'r chwith i'r dde y rhifau a gyfrifwyd ar gyfer pob colofn groeslin unigol. Yn yr enghraifft hon, mae darllen canlyniadau o'r chwith i'r dde yn rhoi 2550.\nYr ateb felly i 425 x 6 yw 2550.\nWedi dod o "https://cy.wikipedia.org/w/index.php?title=Esgyrn_Napier&oldid=10882304"\nDyfeisiau o'r Alban\nNewidiwyd y dudalen hon ddiwethaf ar 24 Chwefror 2021, am 22:40.